Albertina Carri argentinar zinemagileak jasoko du Zinegoak 2022 Ohorezko Saria - KULTUR SHAREA\nOtsailaren 28an Arriaga antzokian egingo den inaugurazio ekitaldian jasoko du sari nagusia. Jaialdiak zuzendari argentinarraren obrari buruzko ziklo berezia antolatu du.\nBilboko LGTBI+ zinema eta arte eszenikoen jaialdiak Albertina Carri argentinar zinemagile eta ekintzailearen lana goraipatu nahi izan du, jaialdiaren Ohorezko Saria emanez.\nAlaitz Arenzana Zinegoakeko zuzendari artistikoak azpimarratu duenez, “Carri Hego Ameriketako sortzaile belaunaldi berri baten ahotsik nabarmenetakoa da. Bere lana etengabeko esplorazio bat da, begirada hegemonikotik kanpo geratzen den guztiari ikusgarritasuna emateko, hizkuntza propioen bidez”.\nArgentinarrak ibilbide luzea du zuzendari, gidoilari, ekoizle eta aktibista feminista gisa. Buenos Airesko Universidad del Cine Fundazioan gidoigintza ikusi zuen, eta hainbat film labur egin ditu, hala nola, Excursiones, Aurora, Historias de Argentina en vivo eta Barbie también puede estar triste (denak 2001ean), Fama (2003), De vuelta (2004) edo Restos (2010), besteak beste.\nRotterdam, Londres edo Vienako jaialdietan aukeratutako No quiero volver a casa (2000) bere lehen film luzearen ondoren, Carrik bidaia hasi zuen bere bizitzan inoiz egon ez zenaren bila: bere aita eta ama, Roberto eta Ana Maria, intelektual eta militante iraultzaileak, 1977ko diktadura militarrak bahituak eta berak lau urte besterik ez zituenean desagertuak. Bilaketa hori hurrengo film luzeetan ere islatuko da: Los rubios (2003) eta Cuatreros (2017) hipnotiko eta bizia.\nHutsuneak ulertzeko bidaia honekin batera, zinemagileak ere sexualitatea landu du bere zinemagintzan, arau, patroi eta jarrera normatiboen aurrean askatasuna eta autonomia aldarrikatuz. Geminis (2005) eta La rabia (2008) filmetan, sexua ardatza da narrazioaren garapenerako eta pertsonaien definiziorako. Baina sexualitatearen, zinemaren, askatasunaren, politikaren eta feminismoaren arteko lotura handiena Las hijas del fuego (2018) filmean landu zuen. Berak deskribatu eta azpimarratzen duen bezala, “pornografia lesbofeminista da, generoaren konfigurazio berri bat bilatzen duena, adiera posible askotan”. Horrez gain, emakumeen gozamena erakusteko modua ere berreraikitzea bilatzen du, begirada maskulinotik urrunduta, erotizazioa besterik nahi ez duena.\nZinemaz gain, Carrik telebistarako saioak ere sortu ditu Marta Dillonekin batera, hala nola, La bella tarea, emakumeen haurdunaldiari eta erditzeari buruzko ikuspuntu ezberdinak dituen dokumental saila; Visibles, LGTBI+ argentinar errealitateari buruzko dokumental formatua edo 23 pares fikzioa. Asterisco LGTBI+ Nazioarteko Zinemaldiaren sortzailea ere izan da.\nOhorezko saria emateaz gain, Bilboko jaialdiak Carriren zinematografiari buruzko ziklo berezi bat antolatu du, martxoaren 1etik 4ra bitartean, BilboArten. Bertan, argentinarraren hainbat lan proiektatuko dituzte, jaialdiak irauten duen bitartean. Halaber, otsailaren 27an, hasiera ekitaldiaren bezperan, Zinegoakek Las hijas del fuego proiektatuko du, 18:3ean BBK Aretoan. Carrik solasaldian parte hartuko du Irantzu Varela kazetari eta aktibista feministarekin batera.\nTags: Zinegoak 2022\nBizipoza elkarteak ‘Mundu berri bat guztiontzat (2’) egitasmoa aurkeztu du\nMiren Agur Meabe idazle lekeitiarra euskaltzain oso izateko proposatu dute


tindersticks elkarrizketa/interview by: aritz branton I argazkia/shots by: steve gullick “Gauzen erdigunea, nondik dena ateratzen den, ez da nire lekua” abestu zuen Stuart Staplesek, Tindersticks taldearen abeslariak, 1993ko “City Sickness” (Hiriko gaixotasuna) abestian. Gaur arte ildo berean jarraitzen du taldeak, ia beste musikari guztien ildoetatik kanpo jarraitzen du Ingalaterrako talde honek. Taldea 1991n sortu zen, Nottinghamen, eta geroztik zortzi album plazaratu dituzte: azkena, aurten kaleratu dute, “Falling Down a Mountain” (mendi batetik erortzen). “Tindersticks” “abarrak” dira ingelesez, hots, egur bezala erabiltzen diren zuhaitz edo zuhaixka adarrak. Sute handiak adar txikiekin hasten dira. Taldearen izenaren esanahiak adieraz dezake melodia sinpleen bitartez abesti ederrak konposatzen direla. Estilo berezia du taldeak. Konposizioek liraintasuna, sentimenduak eta, noizean behin, ironia eta umorea dituzte ezaugarri. Tindersticksen doinu berezia azal daiteke instrumentazio, Staplesen ahots sakon eta eder, eta taldekideen gustu sofistikatuarekin. David Boulterrekin, teklatu-jolea eta taldearen konpositore batekin, hitz egin dugu. Aritz Branton: Atera berri duzue zortzigarren albuma, ehunka kontzertu egin dituzue, eta orain hiru taldekide berri dituzue. Baina oraindik ere bere betiko estilo berezia dauka taldeak.\nDavid Boulter: Neurri handi batean Stuarten ahotsa eta parte hartzen dugun guztion jarreragatik da. Kontua ez da agertokian gaudenean jendea guri so egotea, ezta ospea lortzea ere, barnean dagoen eta atera behar dugun gauza bat baizik. Ez da erraza asmo hau bera daukan talde bat aurkitzea. Nerabezaroan, Stuart, Neil eta hiruok musikak elkartu gintuen eta oraindik elkarrekin gabiltza musikari esker.\nAB: Nabaritzen da taldekide guztiek parte hartu dutela album berrian, “The Hungry Saw”n.\nDB: Irekitasun gehiago eta sormen askeagoa ditugu orain lehen baino. “The Hungry Saw” biran abesti asko idatzi genituen, aldageletan eta ideiekin saiakuntzak egin genituen. Betiko Tindersticksen musika da, eta, aldi berean, espazioa badago etorkizunean mugitzeko.\nAB: “Falling Down a Mountain” egitea erraza izan zen?\nDB: Hasieran, bai. Abesti guztiak gure gustukoak ziren, baina, gero, guztiak elkartzea zaila izan zen, istorio baten bila gabiltzalako beti. 16-17 abesti genituen eta batzuk galdu behar genituen album on bat, hau da, osotasuna lortzeko. Zerbait ezberdina gertatzen ari da gure musikarekin une honetan, gure hurrengo urratsa zirraragarria eta interesgarria izango da. Gure lehenengo diskoa bezalakoa da, nahi duen bezala dabil, doinu ezberdin asko dauzka.\nAB: Abestien aniztasuna nahita bilatzen duzue disko bakoitzean?\nDB: Uste dut senezkoa dela. Hasieran, gure diskoak soinu bandak bezalakoak zirela esaten zen. Ez zen ahalegin kontziente bat, baina album bakoitzak istorio bat kontatzen zuen. Horregatik, ahotsik gabeko piezak dituzte baita duoak ere, ahots ezberdinak entzuteko. Guretzat, album bakoitza istorio bat da.\nAB: “Waiting for the Moon” albumean, “My Oblivion”i, doinu malenkoniatsu bat duen abesti bati, “Just a Dog”ek jarraitzen dio. Bigarren abesti horrek, nahiz eta oso letra alairik ez izan, oso doinu alaia dauka.\nDB: Stuartek pentsatzen zuen “My Oblivion” oso abesti berezia eta ederra zela eta, abesti horren ondoren, sentimenduak berehala aldatzeko beste abesti bat beharrezkoa zela. Horrela, abesti horiek irla txikiak dira diskoan. Azken diskoan, “The Other Side of the World” abestia bi ahotsik gabeko piezen artean dago, eta horrela arnasa hartzeko espaziorik dauka.\nAB: Nola prestatzen dituzue abestiak, edo abestien ideiak, grabatu baino lehen?\nDB: Ideiarik onenetako batzuk zehaztugabeak dira, eta, gero, lagunok erantzuna ematen diegu eta espero ez genuen zerbait ateratzen da, esaterako album berriaren lehenengo kanta, “Falling Down a Mountain”. Stuartek letrak, erritmo bat, doinu bat eta baxuaren melodia egiteko ideia batzuk zeuzkan, baina dena bi ordutan osatu zen. Zuzendu egin genuen pixka bat, ahots batzuk gehitu genituen, tronpeta ere bai, baina oinarrizko grabaketa oso azkar egin genuen.\nAB: Abesti alai bat egitea, hutsala edo topikoa izan gabe, oso zaila da, baina Tindersticksek oso ondo lortzen du abesti batzuetan, esaterako, “Harmony around my Table”en.\nDB: Oso abesti zalantzatia da, ia modu ezekor batean idatzi zen, baina oso jarrera baikorra dauka doinuan: gauzak ondo atera daitezela nahi duzu nahiz eta orain horrela izan daitekeela ez jakin. Dantzarazten gaituzten soul musikaren abesti asko oso tristeak dira, harremanen porroten buruzkoak dira, baina, aldi berean, erritmo berezi bat daukate eta oso sentimendu eder bat, non ondo sentiarazten gaituzten. Horregatik, besteak beste, soul musikak betidanik liluratzen gaitu. Hunkitzen gaitu, baina, aldi berean, badakigu mendeetan zeharko beltzek jasandako sufrimenduan oinarritzen da.\nAB: “Txakurra naiz, besterik ez, gizon bat izateko ikasten dut. Txakurra naiz, besterik ez, ulertzen ez ditudan gauzak ikasten ditut.” Oraindik ikasten duzue musikarekin?\nDB: Zalantzarik gabe. Urteetan zehar, musikari askorekin jo dugu, haien artean heziketa klasikoa jaso duten batzuk badaude, baina, kasu batzuetan, pertsona horiek ez dute sentimendu handirik sartzen musikan. Nota bakoitza jo dezakete, hori oso erraza zaie. Baina guri jarraitzeko animatzen gaitun gauza bat musikaren zailtasuna da, borrokatu egin behar dugu lortu nahi duguna lortzeko, pianoaren zati bat dela, abesti eder bat idaztea dela. Ez da erraza, eta horregatik jarraitzen dugu.


Aurrekontu parte-hartzaileetako auzo-batzarrek aurrera jarraitzen dabe: kultura eta kirola, gazteak, jubilatuak, emakumeak – Igorre sarean\nAurrekontu parte-hartzaileetako auzo-batzarrek aurrera jarraitzen dabe: kultura eta kirola, gazteak, jubilatuak, emakumeak\nigorresarean\tARRATIA NEWS\t 2013/10/06 2013/10/06 0 Minutes\nAurrekoen antzera, 19:30etan izango dira.\n– Astelehenean (7an) kultura eta kirola (kultur etxean).\n– Martitzenean (8an), gazteak (kultur etxean). Batzar honetarako, deialdia egin deusoei EIZU KIÑUkoek gazteei parte hartu eta batzarrean gaztetxera eskatzera.\n– Egueztena (9an) jubilatuak, jubilatuenean.\n– Barikuan (10ean) emakumeak, kultur etxean.\nArgitaratuta 2013/10/06 2013/10/06\nPrevious Post ..eta itsasoa agertu da Bilbon\nNext Post Argie amatau etorkizune izitako! Arratian lan eta bizi nahi dogulako, itzalaldia lanpostu suntsiketaren aurka


Aritz Egeak Camovi maratoia irabazi eta marka berria jarri du - Goierriko Hitza : Goierriko Hitza\nAritz Egea mendi lasterkari urretxuarrak markak hausten jarraitzen du. Atzo Galizan jokatutako Camovi (Carrera de Montaña de Viveiro) maratoia irabazi du, eta baita probako marka berria jarri ere. Salomonen taldekide duen Oihana Kortazar eta biak izan dira probaren irabazleak, eta biek lortu dute lehendik zegoen marka ontzea. Egeak 3 ordu 46 mintu eta 29 segundoan egin zuen proba; Kortazarrek berriz, 4 ordu 27 minutu 40 segundoan bukatuta jarri zuen emakumezkoen marka berria.


Pribatutasun Politika eta Tratamendu Jardueren Erregistroa – Bilbao Orkestra Sinfonikoa\neta Tratamendu Jardueren Erregistroa\nBOSen erabateko konpromisoa dugu erabiltzen ditugun eta ematen dizkiguzun datu pertsonalen pribatutasuna babesteko eta horiek egoki erabiltzeko. Politika honetan deskribatuta dago, hain zuzen ere, nola erabil ditzakegun datu horiek, baita erabiltzaileek beren datu pertsonalei buruz zer eskubide dituzten ere, bai www.bilbaorkestra.eus webgune honetan eta, hala dagokionean, haren azpidomeinu edo microsite guztietan on line emandako datuei dagokienez, baita gure zerbitzuak emateko off-line emandakoei dagokienez ere.\nEra berean, sektore publikoko Fundazioa garen aldetik, eta Datuak Babesteko Araudi Orokorraren 30. artikuluan (2016/679 EB Erregelamendua) eta Datu Pertsonalak Babesteari eta Eskubide Digitalak Bermatzeari buruzko 3/2018 Lege Organikoaren 31. artikuluan xedatutakoa betez, gure tratamendu jardueren Erregistroa argitaratuko dugu jarraian. BOSek egiten dituen datu pertsonalen tratamenduei buruzko informazio zehatza aurkitu ahal izango duzu bertan.\n1.- Zure onespena\nWebgunera sartu, gure edozein zerbitzu erabili edo zure datu pertsonalik eman aurretik, mesedez, irakurri politika hau, arretaz, eta ziurtatu ondo ulertzen duzula eta esaten duenarekin ados zaudela; harekin ados ez bazaude, ez erabili webgune hau, ez erabili haren zerbitzurik eta ez eman zure inolako datu pertsonalik. Webgune honetara sartzea, haren edozein zerbitzu erabiltzea edo zure daturen bat ematea, dela on line dela off line, baiezko ekintzatzat hartuko dugu, eta zure datuak gero adierazitako xedeetarako erabiltzeko onespena ematen diguzula (horretarako onespena beharrezkoa denean) joko dugu.\n2. Nor da Datuen Babesaren Ordezkaria?\nDatuen Babesaren ordezkariaren eginkizunak eta kargua Aholkularitza Juridikoaren, Informazioaren Segurtasunaren eta Datuen Babesaren Ataleko Buruzagitzak beteko ditu, zeina baitago atxikia Estrategia Digital eta Korporatiboaren Kabineteari, edo, halakorik ezean, datuen babesaren eta informazioaren segurtasunaren arloan eskumenak dituen administrazio unitateari.\nBizkaiko Foru Aldundiko eta sektore publikoko foru erakundeetako Datuak Babesteko ordezkaria sortzea, izendatzea eta arautzea onartu zen, 2018ko maiatzaren 15ean, Gobernu Kontseiluaren erabaki bidez. Izendapen hori Bizkaiko Aldizkari Ofizialean argitaratu zen 2018ko maiatzaren 24an, 99. zenbakian, eta konpetentziadun kontrol agintariarari jakinarazpen ofiziala egin zitzaion.\nDatuak babesteko ordezkariarekin honako posta elektroniko helbidean harremanetan jar zaitezke: dpo@bizkaia.eus\n3.- Nork du zure datuak tratatzeko ardura?\nJuan Crisostomo de Arriaga- Bilbao Orkestra Sinfonikoa Fundazioa (BOS)\nPosta helbidea: Abandoibarra etorbidea 4 – 48011 Bilbao\nPosta elektronikoa: bos@bilbaorkestra.eus\n4.- Nola lortu ditugu zure datuak?\nGure ekitaldien abonuduna bazara, zerorrek eman dizkiguzu, off-line nahiz on-line, gure zerbitzuak eskatzean, zurekiko kontratu harremanari eusteko; litekeena da, bestalde, zu BOSen abonudun egiteko erabakia hartu duen hirugarren batek emanak izatea.\nDatuak webgune honen bidez eman badizkiguzu, informazioa biltzen dugu, esate baterako, orrira sartzen zarenean, datu pertsonalak biltzen dituen edozein inprimaki betetzen duzunean, gure dendan zerbait erosten duzunean, baita gurekin zuzenean posta elektronikoz komunikatzen zarenean ere.\nErabilera, saio eta informazio atxiki horiek gure kasa nahiz hirugarrenen zerbitzuen laguntzaz tratatu eta erregistratu ditzakegu, baita “cookieak” eta bestelako jarraipen teknologia batzuk erabiliz ere.\nDatu pertsonalak zure borondatez ematen dizkiguzunean, bermatzen duzu informazio hori emateko gaituta zaudela eta informazioa benetakoa, egiazkoa, zehatza eta eguneratua dela, ez dela isilpekoa, ez duela urratzen kontratuak ezarritako inolako murrizketarik edo hirugarrenen eskubiderik, eta konpromisoa hartzen duzula beste erabiltzaileen izenean ez jarduteko webguneko zerbitzu edo/eta edukietara sartzeko haien erregistroko datuak erabilita.\nZure erantzukizuna da zure datuak zuzen ematea eta eguneraturik edukitzea; hala egiten ez baduzu, BOSek ez du horri buruzko inolako erantzukizunik izango.\n4.1.- Hirugarrenen datuak.\nHirugarrenen datuei dagokienez, haien pribatutasuna errespetatu behar duzu; horretarako, arreta berezia jarri behar duzu hirugarrenen izaera pertsonaleko datuak argitaratzeari dagokionez. Gogoan izan erabiltzaile zaren aldetik zure datu pertsonalak soilik eman ditzakezula eta horiek tratatzeko baimena soilik eman dezakezula –alegia, ezin duzu eman hirugarrenen datu pertsonalik, ezta horiek erabiltzeko baimenik ere– eta, hirugarrenen daturik emanez gero, izaera pertsonaleko datuak lagatzen ari zarela eta, beraz, zure erantzukizuna izango dela hirugarren horiek aldez aurretik berariazko baimena ematea haien datuak erabiltzeko eta guri emateko; era berean, zure erantzukizuna izango da hirugarrenei jakinaraztea haien datuak gure fitxategian sartuta daudela.\nHirugarrenen datuak haien baimenik gabe argitaratzeak urratu egin dezake, datuak babesteari buruzko araudia ez ezik, hirugarrenen ohorerako, intimitaterako edo irudirako eskubidea ere; eskubide horiek maiatzaren 5eko Norberaren Ohorerako, Norberaren eta Familiaren Intimitaterako eta Norberaren Irudirako Eskubidearen Babes Zibilari buruzko 1/1982 Lege Organikoak ezarritakoak babestuta daude.\n5.- Zertarako tratatuko ditugu zure datuak?\nEmaten dizkiguzun datuak eta zurekiko harremanean zehar sortutakoak xede hauetarako erabiliko ditugu, besteak beste:\nAbonuduna bazara edo/eta gure ekitaldietara joaten bazara, zurekiko harremanetarako, komunikaziorako eta harreman hori kudeatzeko.\nGure webguneen erabiltzaile soila bazara, on line egiten dizkiguzun eskariak kudeatzeko.\nBi kasuetan, iritzi edo/eta gogobetetasun inkestak egiteko eta gure nahiz gure lankide diren enpresen jarduerei buruzko informazioa bidaltzeko eta gogobetetasun inkestak egiteko (barne direla publizitate edo/eta merkataritza jakinarazpenak, 21 LSSICE 34/2002 legearen 21. artikuluaren ondorioetarako)\nZure curriculumeko datuak igortzen badizkiguzu, zurekin harremanetan jartzeko eta hutsik gelditutako postuak betetzeko egiten ditugun hautaketa prozesuak kudeatzeko, entzunaldietarako deialdiak arautzen dituzten oinarriak onartuz gero eta onartutako/baztertutako hautagaien zerrendak eta hautaketa prozesuen emaitzenak nahiz amaierako emaitzaren aktenak www.bilbaorkestra.eus webgunean argitaratzeko baimena emanez gero, hautaketa prozesuaren kontrola eta gardentasuna erraztearren.\nMusikaria edo BOSeko langilea bazara, zurekin dugun lan harremana kudeatzeko, eta enplegatzaile gisa ditugun legezko betebeharrak betetzeko.\nBOSen instalazioetara sartzen zarenean, zure irudia hartuko dugu instalazioetarako sarrerak kontrolatzeko.\nEzaba ditzagun eskatzen ez duzun bitartean gordeko ditugu ematen dizkiguzun datu pertsonalak; eta, ezaba ditzagun eskatuta ere, gorde ahal izango ditugu, haien erabilera mugaturik legezko betebeharrak betetzera edo/eta erreklamazioetara edo erreklamazioen defentsara.\nBideozaintzarako irudiak hartzen direnean, datuak hilabeteko epean gordeko dira, hartzen direnetik zenbatzen hasita, Datu Pertsonalak Babesteari eta Eskubide Digitalak Bermatzeari buruzko 3/2018 Lege Organikoaren 22.3 artikuluak xedatzen duen moduan.\n7.- Zer zilegitasun dugu zure datuak erabiltzeko?\nZure datuak tratatzeko legezkotasuna ematen digun oinarri juridikoa aldatu egiten da datuen tratamenduaren helburuaren arabera:\n1. Ekitaldietako harpidedunekin eta bertaratuekin harremanetan egotea, komunikatzea eta harremana kudeatzea.\nAlderdien arteko kontratu harremana.\n2. Webgunearen erabiltzaileen on line eskaerak kudeatzea. Zure baimena. Baimen hori argi eta garbi ematen diguzu gure webgunearen edo off line bidez zure datuak on line ematen dituzuenean, eta adostasun hori adierazten duen baiezko egintza argitzat hartzen da ekarpen hori.\n3. Gure jarduerei eta enpresa laguntzaileei buruzko informazioa bidaltzea eta gogobetetze inkestak egitea (publizitate eta/edo merkataritza komunikazioak barne, 21 LSSICE 34/2002).\n4. Hautaketa prozesuak kudeatzea. Zure baimena.\n5. Giza baliabideen kudeaketa Aldeen arteko kontratu harremana.\nIrudiak hartzeko eta argitaratzeko baimena.\nLegezko betebeharrak betetzea.\n6. Bideozaintza Interes publikoa (DBEOko 6.1.e. art.)\nAbonudun, ekitaldietako parte-hartzaile nahiz gure webgunearen erabiltzaile gisa gurekin duzun harreman bidezko eta egokia dela-eta, interes zilegia dugu zure datuak tratatzeko, webgunearen mantentze eta kudeaketa lanei loturik, Fundazioaren eta enpresa lankideen jarduerei buruzko informazioa bidaltzeko (barne direla publizitate edo/eta merkataritza jakinarazpenak, LSSICE 34/2002 Legearen 21. artikuluaren ondorioetarako) , Iritzi edo/eta gogobetetasun inkestak egiteko , Argazkiak edo/eta bideoak egiteko, honako hauetan argitara ditzagun dagokion ekitaldiari buruz informazioa emateari eta haren argazki/bideo memoria osatzeari begira: www.bilbaorkestra.eus webgunean, Fundazioak sare sozieletan dituen profiletan nahiz youtuben edo/eta publizitate hesietan, esku-orrietan, egitaratuetan eta gainerako paper euskarrietan.\nXede horiek bat datoz zure datuak jasotzeko hasierako xedearekin (hau da, zurekiko harremana eta komunikazioa kudeatzea eta lotzen gaituen erlazioari eustea), baina, edonola ere, borondatezkoa da zure datu pertsonalak gure interes zilegitik eratorriak diren xedeetarako erabiltzeko baimena ematea, eta beti egongo dira zure interesak, eskubideak eta askatasunak xede horien gainetik; hori dela eta, zure datuak xede horietarako erabil ez ditzagun eskatzen badiguzu (bos@bilbaorkestra.eus helbidera email bat igorriz), aintzat hartuko dugu zure eskaria; hala ere, blokeatuta utzi ahal izango ditugu, erreklamazioak formulatzeko, gauzatzeko edo haien defentsarako behar izanez gero erabiltzeko. Zure datuak alde batera uzteak ez du esan nahi deskribatutako gainerako xedeetarako tratamendua bertan behera geldituko denik.\n8.- Zer hartzaileri jakinaraz diezazkiokegu zure datuak?\nJakinarazten dizugu zuk emandako datuak hirugarren entitateei eman ahal izango dizkiegula, lagatzaile eta lagapenaren hartzaileei dagozkien funtzio zilegiekin zuzenean loturiko xedeak betetzeko; orobat, eman ahal izango dizkiogu zure datuak une bakoitzean sarrera eta abonuen kobrantza kudeatzeko ardura duen enpresari, erositako sarrerak/abonuak obratzeko edo haiek igortzeko eta banatzeko; baita legez datuak jakinarazi behar zaizkien entitate edo erakundeei ere.\n9.- Zer segurtasun neurri aplikatzen ditugu datuen tratamenduan?\nEzarritako segurtasun neurriak bat datoz Administrazio Elektronikoaren esparruan Segurtasun Eskema Nazionala arautzen duen urtarrilaren 8ko 3/2010 Errege Dekretuaren II. eranskinean (Segurtasun neurriak) aurreikusitako neurriekin.\n10.- Zer eskubide dituzu datuak jakinaraziz gero?\nDatuak eskuratzeko eskubidea. Zure zer datu pertsonal tratatzen ari garen galde diezagukezu, baita datu horien kopia bat eskatu ere.\nDatuak zuzentzeko eskubidea. Okerreko datu pertsonalak zuzentzeko edo osatu gabe dauden datuak osatzeko eska diezagukezu, baita adierazpen osagarri baten bidez ere.\nDatuak ezabatzeko eskubidea (ahazte eskubidea). Zure datu pertsonalak ezabatzeko eska diezagukezu, baldin eta beharrezkoak ez badira datu horiek biltzeko arrazoi gisa emandako xedeetarako, bertan behera utzi nahi baduzu zure baimena, legez kanpoko moduan tratatu badira edo legezko betebehar bat betetzeko hala behar izanez gero.\nTratamendua mugatzeko eskubidea. Zure datuen tratamendua mugatzeko eska diezagukezu; hala eginez gero, erreklamazioak gauzatzeko edo haien defentsarako soilik gordeko ditugu.\nAurka egiteko eskubidea. Zure datuen tratamenduaren aurka egiteko eskubidea duzu, baldin eta tratamendu hori fitxategiaren arduradunen interes zilegian oinarritzen bada edo publizitate xedeetarako bada.\nEskubide horiek guztiak gauzatzeko, idatziz egin diezagukezu eskaria (sinatuta, eta, betiere, zure NANaren fotokopia atxikita), pribatutasun politika honetako 3. atalean adierazitako posta helbidean nahiz helbide elektronikoan. Zure datuak aldatuz gero, helbide horietan bertan eman behar duzu aldaketaren berri; aldaketaren berri eman ezean, enpresak ez du horri buruzko inolako erantzukizunik bere gain hartuko.\nArestian aipatutako motaren bateko eskaririk jasoz gero, eskaria jaso eta gehienez ere hilabeteko epearen barruan erantzungo dizugu.\nEskubidea duzu Datuak Babesteko Espainiako Agentziaren aurrean erreklamazioa jartzeko. Gauzatu ditzakezun eskubideei buruzko informazio gehiago eskuratzeko eta eskubideak gauzatzeko inprimakiak eskatzeko, sar zaitez Datuak Babesteko Espainiako Agentziaren webgunean: www.aepd.es


Udalaren balorazioa Martxoak 8aren inguruan - Villabonako Udala\nZu hemen zaude: Albiste nabarmenak Albisteak Udalaren balorazioa Martxoak 8aren inguruan\nPost 2019 Martxoa 11\nUdal gobernu taldeak, Maite Izagirre buru duenak, oso balorazio positiboa egin du Udalak Emakumeen Nazioarteko Egunari lotuta antolaturiko ekimen programa zabalari buruz eta emakumeek lidergoa hartuta garaturiko beste ekintza batzuei buruz.\nHerritarren parte hartzea ostegunean ospatu zen batukada feministan eta larunbateko ipuinen kontaketan onak izan ziren, herriko zuhaitzak oihal ezberdinez apaintzeko ekimen sinbolikoak gure herriko belaunaldi berriak berdintasunaren borrokarekin erabat konprometituak daudela agerian uzten du, baita greban parte hartu izanak ere, ostiraleko mobilizazioa jendetsua izan zelarik.\nUdalak, data honekiko politika aktiboa martxan jarri duenak, larunbatean Amasa-Villabonako lehen bi emakume zinegotziei (Bittori Zeberio eta Arantxa Sorondo) egin zitzaien omenaldi hunkigarria ere goraipatzen du.\nHau guztiagatik, parte hartze jendetsua eta mobilizazioa modu baketsu eta gehiengo handi batean modu zibiko batean garatu delako eta urtetik urtera emakumeen eskubideen aldeko mugimendu plural eta transbertsala errotzen joan delako, Udalak balorazio positiboa egiten du.\nHala ere, ez dugu ahaztu behar, berriz ere, hainbat sektorek mobilizazioen joan-etorria zikindu nahi izan dutela herriko hainbat gune pribatu eta publiko pintadekin hondatuz: “pintada hauek egiten dituztenek, kontuan eduki beharko lukete, historikoki gizonen ohitura ankerrak errepikatu besterik ez dituztela egiten eta herriko emakumeei ekonomikoki galerak sortzen dizkietela, euren zergekin pintadak ezabatzeko lana ordaindu behar izaten dute eta. Feminismoa ez da sekula modu negatiboan garatu behar” azaltzen dute alkatetzatik.


ALDIAN ALDIKO TXARTELAK\nBalioztatu ondoren oren batez bali, HEGOBUS sarean eta Autobus Espresaren 3. LINEAN, Hendaia-Bidarte arteko bidaientzat. Loturak baimenduak dira, Hegobus eta Autobus Espresaren 3. LINEAn, Hendaia - Bidarte arteko bidaientzat.\nBalioztatu ondoren 24 orenez bali, pertsona 1 eta 5 pertsonen arteko taldeentzat, HEGOBUS sarean eta 3. LINEAN bidaia dezake(te), Hendaia-Bidarte arteko bidaientzat. Loturak baimenduak dira Hegobus eta Autobus Espresaren 3. LINEAn, Hendaia - Bidarte arteko bidaientzat.\nBalioztatu ondoren 7 egunez bali, pertsona 1 eta 5 pertsonen arteko taldeentzat, HEGOBUS sarean eta 3. LINEAN bidaia dezake(te), Hendaia-Bidarte eremuko bidaientzat. Loturak baimenduak dira Hegobus eta Autobus Espresaren 3. LINEAn, Hendaia - Bidarte arteko bidaientzat.\n10 BIDAIAKO MULTZOA\nGarraio txartel bakoitza, balioztatu ondoren oren batez bali da, HEGOBUS sarean eta Autobus Espresaren 3. LINEAN, Hendaia-Bidarte arteko bidaientzat. Loturak baimenduak dira Hegobus eta Autobus Espresaren 3. LINEAn, Hendaia - Bidarte arteko bidaientzat.\nEUSKOPASS : HEGOBUS + TOPO EUSKOTREN\nHegobus sarean bidaiatu eta TOPOarekin lotura egin Hendaiako SNCF geltokiko Euskotren geltokian, Donostia arte ! Txartela behin baliodun eginta, biharamuneko gaueko 11ak59 arte baliagarria da. Autobusean erositako EuskoPass txartela,TOPO EuskoPass txartelaren truke aldatu Hendaiako SNCF geltokiko Euskotren geltokian. Txartel honekin TOPO-z Donostia arte bidaia dezakezu. Ez ezazula ahantz, ukan duzun TOPO EuskoPass garraio-txartela ongi atxikitzea zeren berriz erabiliko baituzu Irun Ficoba edo Hendaiako SNCF geltokira itzultzek edota HEGOBUS sareko edo Autobus Espresaren 3. LINEAko autobus loturarentzat, Bidarte arte baizik (gidariari aurkeztuz).\nZure telefono adimentsuaren bitartez ere eros eta balida dezakezu zeure txartela MyBus Euskal Herri aplikazioari esker!\nZURE HAURRAK HEGOBUS BIDEZ BIDAIARAZ ITZAZU\nSei urtez peko haurrak urririk bidaiatzen dira Hegobus sare osoan, salbu Talde txartelak baliatzean (eguneko nola egonaldikoetan). Haurraren adinaren frogagarri eska dakizuke kontroletan. Soilik zortzi urtez gorako haurrak bidaia daitezke bakarrik HEGOBUS sareko lineetan.\nTARIFA MURRIZTUKO TXARTELAK\nTarifa murriztuko 10 bidaiako multzoa autobus geltoki nagusian salgai, 4,50 eurotan :\n26 urtez pekoentzat (nortasun agiri nazionala, pasaporte edo gidabaimena aurkeztu behar da)\nCMU laguntzaren hartzaile direnentzat (Eritasun asurantzaren hartzaile eta CMU-C delakoaren hartzaile izateko eskubidea duzula frogatzeko indarrean den agiria, aurkeztu behar duzu)\nRSA laguntzaren hartzaile direnentzat (garraio txartela erosteko egunaren aitzineko hilabeteko Familia Laguntza Kutxaren ordainketa frogagiria aurkeztu behar duzu)\nBeste zenbaitek ere ukan ditzakete tarifa murriztuak honako Gizarte Ekintzarako Udal Zentro hauetan :\nHendaiako GEUZean (erretretadunek, diru sarrera mailen arabera, Ezintasun berezidun Helduentzako Laguntza (AAH) dutenek, Elkartasun Laguntza Bereziaren (ASS) hartzaileek, Ezintasun Laguntza Bereziaren (ASI) hartzaileek. Argibide gehiago Hendaiako GEUZean dukezu - Lorategien karrikan - astelehenetik ostiralera, 8etatik 12etara eta 13:30etik 17:30era, 05 59 48 23 10.\nUrruñako GEUZean (60 urtetik gorakoek, dirusarreren gaineko zergapean ez badira, % 80ko ezintasuna dutenek, dirusarreren gaineko zergapean ez badira, oinarrizko RSAren edota ASSaren hartzaileek, gizarte laguntzaile batek gidaturiko jardute sariaren hartzaileek). Argibide gehiago Urruñako GEUZean dukezu - Jatxu Baita etxea, Sokorriko Andre Dena Mariaren karrika, 1 - 05 59 47 95 08\nDonibane Lohizuneko GEUZean (zergapean ez diren Donibaneko erretretadunek, AAHren hartzaile edo ezintasun pentsioren baten hartzaile diren donibandarrak, zergapean ez diren donibandar langabeek edo zergapean ez diren ASSaren hartzaileek). Argibide gehiago Donibane Lohizuneko GEUZean dukezu - Augustin Chaho karrika, 1 - Astelehenetik ostegunera, 8:30etik 12:30era eta 13:30etik 17:30era, ostiraletan, 8:30etik 12:30era eta 13:30etik 16:30era - 05 59 51 61 40.\nZiburuko GEUZean (urte osoan Ziburun bizi diren eta Elkartasun Laguntza Berezia (ASS) jasotzen duten langabeek, edo Adinekoentzako Elkartasun Laguntzaren (ASPA) bitartez zahartzaroko gutxieneko dirusarreraren hartzaile diren 65 urtetik gorako erretretadunek, edo Ezintasun berezidun Helduentzako Laguntzaren (AAH) hartzaileek edo Ezintasun Laguntza Bereziaren (ASI) hartzaileek. 10 BIDAIAKO MULTZOA.\neta partaide diren GEUZetan, goian azaldu baldintzetan\nSaltokien ikurrak : Autobusean Geltoki nagusian Salmenta agenteak MyBus aplikazioa


Lagarde (Ariège) - Wikipedia, entziklopedia askea.\nHenri DELMAS (2014-2020)\n43° 02′ 58″ N, 1° 56′ 02″ E / 43.049444444444°N,1.9338888888889°E / 43.049444444444; 1.9338888888889Koordenatuak: 43° 02′ 58″ N, 1° 56′ 02″ E / 43.049444444444°N,1.9338888888889°E / 43.049444444444; 1.9338888888889\nLagarde (Ariège) (Frantzia)\nLagarde (Ariège) (Okzitania)\nLa Bastide-de-Bousignac, Camon, Moulin-Neuf, Roumengoux, Saint-Quentin-la-Tour, Corbières eta Tréziers\nLagarde (frantsesez eta ofizialki: Lagarde) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 184 biztanle zituen.\n2007an Lagarde udalerrian erroldatutako biztanleak 182 ziren. Familiak 84 ziren, horien artean 28 pertsona bakarrekoak ziren (8 bakarrik bizi ziren gizonak eta 20 bakarrik bizi ziren emakumeak), 36 seme-alabarik gabeko familiak ziren, 12 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 153 etxebizitza zeuden, 87 familiaren etxebizitza nagusia ziren, 57 bigarren erresidentzia ziren eta 9 hutsik zeuden. 136 etxeak ziren eta 15 apartamentuak ziren. 87 etxebizitza nagusietatik 74 bere jabearen bizilekua ziren eta 13 alokairuan okupaturik zeuden; 1ek gela bat zuen, 6 etxek bi zituzten, 9 etxek hiru zituzten, 18 etxek lau zituzten eta 52 etxek bost zituzten. 58 etxek euren parking plaza propioa zuten azpian. 47 etxetan ibilgailu bat zegoen eta 31 etxetan bat baino gehiago zituzten.\nLagarde udalerriko biztanleria-piramidea 2009an .\n2007an lan egiteko adina zuten pertsonak 98 ziren, horien artean 58 aktiboak ziren eta 40 inaktiboak ziren. 58 pertsona aktiboetatik 49 lanean zeuden (25 gizon eta 24 emakume) eta 9 langabezian zeuden (4 gizon eta 5 emakume). 40 pertsona inaktiboetatik 23 erretiraturik zeuden, 6 ikasten zeuden eta 11 "bestelako inaktibo" gisa sailkaturik zeuden.\n2009an Lagarde udalerrian 95 unitate fiskal zeuden, 195,5 pertsonek osaturik. Pertsona bakoitzeko diru-sarrera fiskalaren mediana urteko 16.495 euro zen.\n2007an zeuden 7 komertzioetatik, 1 eraikuntza enpresa zen, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 higiezinen enpresa zen, 1 zerbitzu enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Lagarde udalerrian 7 nekazaritza-ustiategi zeuden, 664 hektarea erabiltzen.\nTréziers (1,7 km)\nMoulin-Neuf (2,7 km)\nRoumengoux (2,7 km)\nSaint-Quentin-la-Tour (3,4 km)\nBelloc (4,0 km)\nCamon (4,0 km)\nWikimedia Commonsen badira fitxategi gehiago, gai hau dutenak: Lagarde (Ariège)\nOrriaren azken aldaketa: 25 otsaila 2019, 21:58.


NAWRAS ATEEQ – AlterNATIVAS exposición\nCus cus, datilak, oliba olioa\nPARC, Nekazaritza Garapenerako Elkartea, landa eta nekazaritza garapenarekin, justizia sozialarekin eta Palestinaren askapen nazionalarekin konprometitutako garapen nazionaleko erakundea da.\nBere helburua da nekazaritza sektorea garatzea, nekazaritza kooperatibek, batez ere emakumeek, duten sendotasuna sendotzea, landa biztanleriaren baliabideak kontrolatzeko gaitasunak mobilizatzea eta garatzea, haien prestakuntza eta antolamendua lagunduz.\nACPP -Assemblea de Cooperació per la Pau, La-Tenda de tot el Món eta IDEAS Comercio Justo bezalako estatuko erakundeekin lan egiten du edo lan egin du.\nNawras Ateeq, PARCeko langileak nabarmendu duenez, Bidezko Merkataritzari esker, kooperatibek beren balioa aitortu dute beren produktuak merkaturatzeko orduan, baina, era berean, “Ekoizleen baldintzak hobetzeko tresna bat da, eta aukera ona da beren produktuengatik bidezko prezioa lortzeko. Bereziki, propietate txikiak dituzten nekazari txikiak badira“.\nBere ustez, CJk lagundu egin du “nazioartean Palestinako produktuak ezagutzen, ezagunak ez zirenak”. “Gauza oso garrantzitsua da munduari produktu osasungarri eta palestinar jatorriko kalitate handiko bat aurkezten ari garela”, gaineratu du.\nBakearen aldeko Lankidetza Batzarra (ACPP) eta La-tenda de tot el món. GGKE de Comerç Just. Erakundeen ” Tokiko kontsumoa,Palestina kontsumitu ” proiektuaren esparruan jasotako lekukotasuna\nPrevious Previous post: Bidezko merkataritzako istorioak, emakumeen istorioak\nNext Next post: HAOUA LIBOUDO


Txopi: "Robotizazioak, adimen artifizialaren laguntzaz, g…" - Mastodon.eus\nRobotizazioak, adimen artifizialaren laguntzaz, gutxi-gutxika baina etenaldirik gabe, gero eta lanpostu gehiagoren galera eragiten ari da (eta askoz gutxiagoren sorrera).\nOrain arteko aurrerapen teknologikoek lanaldia txikitu ez duten bezala, datozenek ez dute gizarte orekatuago bat ekarriko. Aberats gero eta aberatsagoak eta txiro gero eta txiroagoak espero dira, autonomia gero eta gutxiago duten gizakiak.\nKonponbiderik? Bai, kaltegarriak diren eraldaketak saihestea.\n2020(e)ko Mai 27, 01:15 · · Tusky · 2 · 0 · 1\n2020(e)ko Mai 27, 07:09\n@txopi Kezka konpartituz, uste dut artikuluaren amaieran aipatzen den bezala arriskua ez dela adimen artifiziala edo teknologia bera, baizik eta aurrerapen hauek noren esku dauden.\nZentzu honetan, aurrerapen teknologiko hauei uko egitea baino, pertsonen bizi-baldintzak hobetuko dituzten aurrerapen sozialen alde borrokatzea egokiago deritzot. Edo zure amaierako esaldia moldatuz, aurrerapen teknologikoen ezarpenak aurrerapen sozialei baldintzatzea, horretarako indar korrelazioak aurretik aldatuz.\n2020(e)ko Mai 27, 10:00\n@XabierSoto ados, baina ez gaitzala terminologiak nahastu.\nTeknologia ez da neutroa. Zelatatze azpiegitura bat adibidez, ez da ona edo txarra nork erabiltzen duen arabera. Pribatutasun errespetatzen badugu, zelatatze teknologia masiboak kaltegarriak izango dira bai ala bai. Bonba atomikoa...\nAurrerapen/hazkunde/garapen kontuak erlatiboak iruditzen zaizkit maiz. Duela 40 urte, diktadura amaitzean, genituen elkartasun mailak lortzeari adibidez aurrerapen soziala dei dakioke edo beste nolabait.\n@txopi ados, lehenengo zatiari buruz gehiago esango nuke: zientzialarioi dagokigu aurkikuntza berri bat plazaratu aurretik bere ondorio etiko eta sozialak aztertzea. Ideia sinplea dirudi, baina adimen artifizialaren arloan argi dago enpresetan lan egiten duten gehienek ez dutela ulertzen edo konpartitzen. Unibertsitatean kontzientzia gehiago dugula iruditzen zait, nahiz eta askotan kontraesanak kudeatu behar ditugun gehienbat enpresa handietatik datorren finantziazioa onartu ala ez erabakitzeko.\n2020(e)ko Mai 27, 13:52\nIzar Hautsa @izarhautsa@mastodon.eus\n@txopi Lanaren historia aztertzen badugu, nik esango nuke teknologiak aurrera joan ahala beti txikitu dela lanaldia:\nAro klasikoan esklabutzak ez zuen ordutegirik, erdi-aroan eguzkia irtetzen zenetik sartzen zenerarte lan egiten zuten biztanleria osoa, industria iraultzarekin 8h-ak eta lehenengo ordu libreak etorri ziren eta ikasketak agertu ziren.\nGaur egun biztanleriaren %35ak beste %65a mantentzen du. 80 bizitza urtetik bakarrik 40 lan egiten ditugu. Langileria ez-produktiboa agertu da...\n2020(e)ko Mai 27, 14:17\n@txopi Denbora aurrera joan ahala lan mekaniko eta errepetitiboa (erein eta jaso, hil arte) automatizatu da eta orain lan kreatiboagoak agertzen hasi dira, proportzio handiagotan: zinemak, museoak, musika... Gainera gizartearen proportzio oso handientzako.\nArazoa ez da automatizazioa, ekoizpen-baliabideen jabetza baizik.\n2020(e)ko Mai 27, 18:13\n@izarhautsa guztiz ados nago zurekin. Langileek sortzen duten plusbalioa enpresariek nahieran erabiltzen dutela da arazoa.\nIndustrializaziotik egin dugun bidea ikusita, gauden egoeran, errobotizazioak langileak kaltetzea besterik ezin dugu espero. Iraultza bat gertatu beharko litzateke hori hala ez izateko. Horregatik dute enpresariek "gutxieneko soldata" eta antzekoak ahoan, bake soziala behar dutelako errobotizazioa modu erraz batean zabaltzeko.\nArtikulu bat idatziko dut hau hobeto azaltzeko.\n2020(e)ko Mai 27, 23:27\n@izarhautsa gai potoloa atera duzu, eskerrik asko. Gauza asko daude esateko gai honi buruz eta hedabide hau ez da azalpen luzeak emateko aproposa. Beraz, idazten hasi eta mikroblog honetan hainbat mezu bota ordez, artikulu bakarra argitaratu dut blog honetan:\n2020(e)ko Mai 28, 13:08\n@txopi Guztiz ados nago. Espaniar RGI-DBE atera zutenean eta ezkerra ospatzen ikusterakoan, egoera bakarrik azaltzen da.\nEtxebizitza duin bat, janaria, hezkuntza, elektrizitatea, ura... bermatu ordez 500€ko laguntza bat emango dute, ezertarako heltzen ez dena, eskubideak diren bizi baldintzak enpresa pribatuei erosten jarraitzeko, modu oso garesti batean.


Okendon aurreikusitako uztaileko kultur jarduerak Andatza plazan egingo dira - Aktualitatea - Lasarte-oria\nOkendon aurreikusitako uztaileko kultur jarduerak Andatza plazan egingo dira\nUdalak erabaki du Okendon egitekoa ziren uztaileko kultur jaduerak Andatza plazara lekualdatzea, COVID-19agatik ezarritako osasun-neurriak beteko direla bermatzeko.\nGaur egungo pandemiarengatik mantendu behar diren segurtasun-neurriak direla bide, eta aforoa hobeto kontrolatu ahal izateko eta jende-pilaketak saihesteko asmoarekin, Okendon egitekoa ziren jarduera kultural hauen kokalekua Andatza plazara aldatu da.\nGogorarazi nahi dugu segurtasuneko protokoloa berdin mantentzen dela, eta zirkulazioa norabide bakarrekoa eta mailakatua izango dela, sartzeko bide bakarrarekin eta irteteko bide bakarrarekin, hartara jende-pilaketarik gerta ez dadin. Sarrera nahiz irteera Buruntza kaletik egingo da, baina hango puntu ezberdinetatik.\nDenbora guztian egongo dira antolakuntzako langileak, eta haiek adieraziko dute nondik zirkulatu behar den eta pertsona bakoitza non eseri behar den, aulkiak aurrez esleituak baitira eta aforoa 200 pertsonara mugatua baitago. Beraz, 200 aulki egongo dira, metro eta erdiko tartearekin bereizita. Maskara nahitaez erabili beharko da eserlekuan jarri arte. Hara doazenei kolabora dezatela eskatzen zaie, denbora guztian antolatzaileen jarraibideak betez.\nHauek dira Andatza plazan egingo diren jarduerak:\nOsteguna, uztaila 16, 19:00etan\nGAG STREET BOYS - YES WE ART !\nOstirala, uztaila 17, 19:00etan\nKRESALA DANTZA TALDEA-IKONOGRAFIAK\nOstirala, uztaila 24, 19:00etan\nERRE PRODUKZIOAK-PIRATEN ISTORIO BAT


"Nik egiten dudan lan bakoitzarekin herritarren hausnarketa bilatzen dut" - Diario de Noticias de Alava\n"Nik egiten dudan lan bakoitzarekin herritarren hausnarketa bilatzen dut"\nPedro Moraza artista arabarrak Estadio Fundazioaren 60. urteurrenean egindako 'Gernika Site'muralari buruz hitz egin du\neunate f. domínguez 21.02.2021 | 00:34\n'Gernika Site', murala\nLerro hauekin batera agertzen den irudian, Pedro Moraza artista arabarrak 'Gernika Site' izeneko murala egin du Estadio Fundazioaren 60. urteurrenaren ondoren. Duela urtebete eskas artista honek sari bat jaso zuen Arabiar Emirerrietan bere beste lan batengatik. Argazkiak: Jorge Muñoz\nGASTEIZ – Esaten dute artista baten lanak argia sortzen duela eguzkiak huts egiten duenean. Eta horixe da, hain zuzen pedro Moraza artista arabarrak bere azken lanarekin lortu nahi izan duena. Bere azken lana Gernika Site da, eta Estadio Fundazioaren 60. dela eta egin da, estadioaren sarreran bertan kokatzeko. Pozik agertzen da egindako lan honekin, eta DIARIO DE NOTICIAS DE ALAVA egunkari honetan ziurtatzen du xehetasun guztiak zaindu eta mimatu dituela, horma-irudi honekin gozatzen duten herritarrek bertan islatu dituen xehetasun guztiak ezagut ditzaten; Piccasoren Gernikako koadroari kolore gehiago ematen saiatu da, eta, gainera, koronabirusari edo Eusko Legebiltzarrari berari keinu egiten dioten xehetasunak gehitu dizkio.\n"Oso pozik nago egin dudan lanarekin. Horma-irudi honekin, eta egiten dudan lan bakoitzarekin, pertsonen hausnarketa bilatzen dut, herritarrak ikustera etor daitezen nahi dut, beren arazoei ihes egiten dieten bitartean une atsegin bat igarotzeko", azaltzen du Pedro Morazak. "Koadro bat baserri batekin eta ume batekin egiten badut, guztiek ulertuko dute, baina errealitate bati zehatzak ez diren formak sortzen badizkiot, ikuslea gogoeta egitera eta zer esan nahi duen ikertzera gonbidatzen dut", gehitu du. Eta horixe da, hain zuzen ere, Gernika Site lanarekin lortu nahi izan duena: errealitatera zehatzak ez diren hainbat forma sortzea, bertara joaten diren herritar bakoitzak tarte bat pasa dezaten, xehetasun guztiak aztertuz.\nKoadroaren zati bakoitzak bere esanahia dauka, eta xehetasunik txikiena ere zainduz landu eta sortu da. Izan ere, artista sei hilabetez aritu da horma-irudi horretan lanean, lortutako emaitza lortu arte, hain zuzen. "Uda baino lehen hasi nintzen lan honetan, lehenbizi proiektua diseinatzen, eta gero pieza bakoitza sortzen", aitortzen du. Horma-irudi honetan erabili duen teknika, bere lanetan aspalditik erabiltzen duena, hari lehorreko zeramika izenekoa da.Teknika hori zeramika apaintzeko erabiltzen den prozedura da; lehenik, pintzelez egindako marrazkia egiten da, eta, ondoren, marra horrek mugatutako espazioetan, azken kolorazioa sortzen duten koloreak aplikatzen dira. Lehenengo pintzel-trazuak bigarren urratsean erabilitako koloreak nahastea saihesten du. Gainera, lan honen funtsezko zatia labean ere badago. Hori guztia lan neketsuan bigurtzen du, pazientzia eskatzen du ena xehetasun guztiak zaintzeko. "Muntatzen joan behar den puzzle bat bezalakoa da. Lehenbizi diseinatu egin behar da, eta gero koloreztatu", azaldu du. Hain teknika konplexua da, ezen, Pedro Morazaren arabera, ez baita ohikoa teknika hori erabiltzen duten artista asko aurkitzea. Horregatik, iaz artista honek ikastaro bat egin zuen teknikan interesa zuten artistentzat, eta aurten, seguruenik, bigarren ikastaro bat egingo du interesatuentzat. Labean egindako lan hori guztia, eta puzzlean muntatuz, interesa duten artistei eskaini dizkien ikastaroak barne, Gasteizko Pio XII kaleko bere estudioan egiten du. Atzerrirako egin dituen lan ugariek ere badituzte orduak Gasteizko estudioan.\nEuskaditik kanpo Pedro Moraza diziplina anitzeko artista da eta azken urteotan hari lehorreko zeramikaren teknikan aritu da, baina beste teknika batzuekin ere egin ditu lanak. Euskal Autonomia Erkidegoan egindako bi lan garrantzitsuenak Antoñanan egin zuena da, Antoñana izenekoa hain zuzen, eta egin berri duena Gernika Site. Bere lan asko atzerrian egin eta erakutsi dira, eta duela urtebete baino gutxiago sari bat irabazi zuen Arabiar Emirerrietan. Izan ere, han egingo ditu hurrengo hiru proiektuak. Hain zuzen, hurrengo proiektuak Dubaien izango dira. "Dorre bat egiten ari dira, bost izarreko hotel bat, kale nagusian, 102 altuerakoa, eta bertan egingo dut lan", azaldu du. Haurren minbiziari buruzko ospitale baten proiektuan eta eskola batean ere ari da lanean. Hiru proiektu horietan pandemia baino lehen hasi zen lanean, baina martxoan bizi izandako konfinamenduak geldiarazi egin zuen haien aurrerapena. Momentuz, lan horietako bakar bat ere ez dute bertan behera utzi, baina artistak ez du normaltasunari berriro heldu bere egunerokoan, eta ezin izan du haiekin jarraitzeko bidaiatu. Hori bai, hilabete batzuk pasata Dubaira joan nahi du, lan horietan aurrera egiteko. Orain, hemendik ari da proiektuak egiten, Gasteizen egingo duen lana Dubaira nola eraman aztertzeko. "Ilusio handia daukat proiektu hauetan ere, nire lana eta horretan aritzea gustatzen zait. Orain, hoteleko lana nola egingo dudan pentsatzen ari naiz, nire asmoa da Gasteizen egitea eta gero hara eramatea", aitortu du.\nGernika Site. Pedro Morazaren azken lana Gernika Site da, eta Estadio Fundazioaren 60. dela eta egin da, estadioaren sarreran bertan kokatzeko. Pozik agertzen da egindako lan honekin, eta egunkari honetan ziurtatzen du xehetasun guztiak zaindu eta mimatu dituela, horma-irudi honekin gozatzen duten herritarrek bertan islatu dituen xehetasun guztiak ezagut ditzaten; Piccasoren Gernikako koadroari kolore gehiago ematen saiatu da, eta, gainera, koronabirusari edo Eusko Legebiltzarrari berari keinu egiten dioten xehetasunak gehitu dizkio.\nTeknika desberdina. Koadroaren zati bakoitzak bere esanahia dauka, eta xehetasunik txikiena ere zainduz landu eta sortu da. Izan ere, artista sei hilabetez aritu da horma-irudi horretan lanean, lortutako emaitza lortu arte, hain zuzen. "Uda baino lehen hasi nintzen lan honetan, lehenbizi proiektua diseinatzen, eta gero pieza bakoitza sortzen", aitortzen du. Horma-irudi honetan erabili duen teknika, bere lanetan aspalditik erabiltzen duena, hari lehorreko zeramika izenekoa da.Teknika hori zeramika apaintzeko erabiltzen den prozedura da.\nPedro Moraza "oso pozik nago egin dudan lanarekin"\n"Oso pozik nago egin dudan lanarekin. Horma-irudi honekin, eta egiten dudan lan bakoitzarekin, pertsonen hausnarketa bilatzen dut, herritarrak ikustera etor daitezen nahi dut, beren arazoei ihes egiten dieten bitartean une atsegin bat igarotzeko", azaltzen du Pedro Morazak. "Koadro bat baserri batekin eta ume batekin egiten badut, guztiek ulertuko dute, baina errealitate bati zehatzak ez diren formak sortzen badizkiot, ikuslea gogoeta egitera eta zer esan nahi duen ikertzera gonbidatzen dut", gehitu du.\n"ilusio handia daukat nire proiektu berrietan lan egiteko"\n"Ilusio handia daukat nire proiektu berrietan, nire lana eta horretan aritzea asko gustatzen zait. Orain Dubainen sortzen ari diren hoteleko lana nola egingo dudan pentsatzen arin naiz".\nLan gehiago Euskadin. Araba\nKorterraza volverá al Parque del Norte, donde actuará Corizonas


Autoenplegurako zerbitzua | Erroak-sartu\nTutoretza eta laguntza…\n… norberaren konturako jarduera bat hasi nahi duten ekintzaileentzat (langile autonomoak edota mikroenpresak).\n… enpresa berriak sortzeko eta lehendik sortutakoei jarraipena egiteko.\nEnpresa ideiak garatzea eta bideragarritasun planak egitea.\nOrientazio tekniko, ekonomiko eta finantzazkoa.\nFinantzabideak eta dirulaguntzak bilatzea eta eskatzea.\nLurraldean dauden ekintzailetza baliabideen berri ematea.\nAutoenplegu-zerbitzua “la Caixa” Fundazioaren Incorpora programaren barruan dago finantzatuta eta sartuta.


Martinek esku-eskura du Paris-Niza – Tropela.eus bloga\nBidaltzailea:VDB\t 2011-03-11 2011-03-11 Utzi iruzkina Martinek esku-eskura du Paris-Niza bidalketan\nTira, agian, askotxo esatea da hori, kontuan hartuta 23 lagun daudela 29 segundoren bueltan, baina 5. etapak asko argitu ditu gauzak. Izan ere, gaur, ostirala, 27,5 kilometroko erlojupekoa jokatuko da Rognes eta Aix-en-Provence artean, eta 5. etapako irabazle Klodenek 10 segundoko aldea bakarrik dauka alemaniarrarekiko. Adibidez, Algarveko Itzuliko erlojupekoan (17 km), otsail erdialdean, Martinek 30 segundo atera zizkien Klodeni eta Luis Leon Sanchezi.\nLehenengo lau etapek ez dute askorako eman: ihesaldi bi iritsi dira helmugara eta esprint bi izan dira. De Gendtek (Vacansoleil) guztiak txunditu zituen lehenengo etapa irabazita, tropela gain-gainean zuela; bigarrenean Henderson (Sky) izan zen azkarrena esprintean; eta hurrengo egunean Gossek (HTC) irabazi zuen; laugarren etapa, berriz, klasiko batendako izan zen: Voeckler (Europcar).\nEta bosgarren etapan, mendiko lehen etapan, taldetxo bat helmugara iritsi eta Klodenek Samuel Sanchezi irabazi esprintean! Hamaika ikusteko jaioak gara… Irizarrek Andaluziako Itzulia irabazi ostean, Kloden “Gentlemen” -Irizarren beraren esanetan- beteranoaren erakustaldia gaur, denbora berean Brajkovic taldekidea eta segundo gutxira Leipheimer. Badu zerbait RadioShack taldeak…\nHorrenbestez, Paris-Niza hasi aurretik faborito nagusia zen Martin, eta orain, are faboritoago da. Pentsa, Tropelako lehiaketan, %71,8k hartu du, hor dago datua.\nVan Garderen, Siutsou, Bak, Pate… talde ona dauka HTCk erlojupekoaren ostean geratzen diren bi etapetarako: zapatuan 215 kilometro izango dira Brignoles eta Biot artean, lehen mailako mendate bi izango dira, baina etaparen lehen zatian. Eta domekan azkeneko etapa jokatuko da Niza eta Niza artean (124 km). Etapa laburra, eta lehen mailako mendate bi azken 30 kilometroetan, azkena helmugatik 16 kilometrora.\nJakina, gaurko etaparen ostean, galtzaileak ere baditugu: Chavanel, Roche, Van Garderen, Porte, Vinokourov, Uran eta Sagan, besteak beste. Sagan… Paris-Niza irabazteko hautagaien artean sartu zuten, 26 minutu galdu ditu gaur, aurreko etapetan erorikoak izan ditu… Dena oker.\nHorrenbestez, nire pronostikoa argia da: 2011ko Paris-Niza faborito nagusiak irabaziko du, Tony Martin (HTC) alemanak. Eta haren ondoan podiumean zein izango den jakitea… hori bai, hori oso gaitza da, minutu erdiaren bueltan oso ziklista onak daude-eta, bihar erlojupeko onak egingo dituztenak: Kloden bera, Samuel Sanchez, Brajkovic, Tondo, Luis Leon Sanchez, Kreuziger, Peraud, Rogers, Wiggins, Leipheimer… Esandakoa, izen on asko.\nEdozelan ere, hona nire iragarpena: Martin irabazle, Brajkovic bigarren eta Tondo hirugarren. Bota zuen podiuma!\nArgazkia: Roberto Bettini eta Fabrice Lambert\nBidaltzailea:VDB 2011-03-11 2011-03-11 Hemen argitaratua:Paris-NizaEtiketak: Brajkovic, De Gendt, Goss, Henderson, Kloden, Kreuziger, Luis Leon Sánchez, Markel Irizar, Peraud, Samuel Sánchez, Tondo, Tony Martin, Voeckler


Rockaren ondarearen datu basea | EIBZko liburutegia\nRockaren ondarearen datu basea\nAritz Maldonado / 2012-12-06 / 523 hitz\nHell Dorado kultura elkarteak milaka piezaz osaturiko bilduma bat utzi dio Antso Jakituna fundazioari; behin identifikatu eta digitalizatuta, herritarrek ikusgai izango dute.\nEzohikoa dela ematen du, eta kasualitatez jazo zela onartzen dute bi aldeek; hala ere, egin egin da. Hell Dorado kultur elkarteak bere ibilbidean batu duen material grafikoa laga dio Antso Jakituna fundazioari. Gorde eta azter dezan utzi dio Arabako kultura elkarteak fundazioari hamaika urteotan bildutako materiala; kontzertuak iragartzen dituzten kartel, sarrera eta eskuorriek osatzen dute bilduma, besteak beste. Aurrerago, ondare digitala ere partekatzeko asmoa dute.\nElkarteak duen aretoan 550 kontzertu baino gehiago eskaini dira, eta, guztira, 1.100 musika talde igaro dira taulatik. Horietako asko nazioartekoak, gainera; gehienbat musikarekin harremana duten egitasmoak antolatu dituzte, baina, Juan Uriarte Hell Dorado elkarteko zuzendariaren esanetan, bestelako ekitaldiak ere antolatu dituzte. «Liburu aurkezpenak, antzerkiak, bideoklipen eta film laburren emanaldiak, eta hitzaldiak ere egin ditugu», dio Uriartek; ekitaldiak ugariak izan dira, eta honenbestez, hauek hedatzeko erabilitako materiala ere.\nMaterial trukea bazkide baten proposamenaren ondotik etorri da. «Orain artean ahal bezala gordetzen genuen materiala; artxiboekin lan egiten duen bazkide batek proposatu zuen trukearena». Aukera aztertu eta gero, proposamena luzatu zioten Antso Jakituna fundazioari. Artxibategiko zuzendari Jesus Zubiagak garrantzitsutzat jo du horrelako ekimenak egitea. «Horrelako ekintzek lekukotasunak uzten dituzte; gure ondorengoentzat jakina izango da Gasteizen rock kontzertuak antolatzen zirela».\nGuztira, milaka erreferentzia pasa dizkio kultur elkarteak; mila kartel inguru, eta beste milana sarrera, besteak beste. Kuantitatiboki zifra garrantzitsua bada ere, Uriartek bildumaren funtsa lanen balio artistikoa dela deritzo. «Bitarteko hauek duten funtzio informatiboaz gainera, lan artistiko bat suposatzen dute, artelan txiki batzuk dira; hamaika urteotako biografia bat ere badira, gainera».\nHell Dorado aretoan aritu izan diren taldeak bezala, kartelen egileak jatorri ezberdinetakoak dira: Gasteizkoak edota Euskal Herrikoak daude, baina baita munduko beste hainbat txokotakoak ere. «Talde batentzako ohikoa da lan grafikoa egiteko eskatzerakoan inguruko artistengana jotzea; guk gehienbat bertako langileak dauzkagu identifikatuta, baina badaude suediarrak, estatubatuarrak, australiarrak eta japoniarrak». Bildumatik batzuk aukeratzea zaila egiten zaion arren, Uriartek Mariscal eta Leviathan egileen lanak nabarmendu ditu. Lehenak Gran Wyoming y los insolventes taldearen kartela egin zuen; bigarrenak Europako taldeekin egiten du gehienbat. Halere, Arabako hiriburuko artistak ere azpimarratu ditu Uriartek, hala nola, Roberto Landa (Mundina) edo Paula Murillas (Me Jane). Hell Dorado elkarteko zuzendariaren hitzetan, hainbat bildumagile pieza horietako batzuetan interesaturik daude.\nAntso Jakituna fundazioan dago jada Hell Dorado elkarteko material gehiena; aldiz, oraindik ere bada zer partekatu. Aurrerago, diskoak eta mailing ezberdinak uzteko asmoa ere badu elkarteak. Nolako lan karga dakarren kontuan hartuta, datu basea publiko egiteko hilabete batzuk itxaron beharko dira oraindik.\nHell Dorado elkarteak emaniko pausoari jarraitzeko deia egin du Antso Jakitunak\nHell Dorado elkarteak eta Antso Jakitunak hitzartutako prozesua aitzindaria da. Hain zuzen ere, material grafikoa uzten duen mota honetako lehenbiziko aretoa da Arabakoa. Egitasmoaren helburua elkarteak hiriari eginiko ekarpenaren lekukotza izatea dela kontuan hartuta, beste areto batzuk ere pauso bera ematera gonbidatu ditu Jesus Zubiagak, Antso Jakituna fundazioko zuzendariak. Egun, fundazioaren egoitzan 29.000 artxibotik gora daude: 85.000 liburu, 12.000 aldizkari titulu, eta 5 milioi irudi digitaleko bibliografia. Iristen diren piezekin datu basea osatu ohi dute; Hell Doradoko kartelen kasuan, deskriptiboa da: egilearen, dataren eta leloaren arabera identifikatzen dira. Gero, digitalizatu egiten dira, herritarrek eskura izan ditzaten.\nKategoria Berria egunkaria, Kultura, etiketak 2012, Antso Jakituna Fundazioa, Aritz Maldonado, Berria, Hell Dorado, Kultura, Rocka by Amaia. Gorde lotura.


Elika ganadería | H5N8 oso patogenoa den hegazti-gripeari (OPHG) buruzko azken berriak 15/03/11 - Elika ganadería\nH5N8 oso patogenoa den hegazti-gripeari (OPHG) buruzko azken berriak 15/03/11\nBidaltze data 11 martxoa, 2015\nInprimakiaren hasieraJoan den otsailaren 24an Hungariako agintariek baietsi egin zuten H5N8 oso patogenoa den hegazti gripearen (OPHG) foku bat, ahate-ustiategi batean.\nAzken hiru hilabeteetan H5N8 OPHGaren hamabi foku atzeman dira Europar Batasunean, etxeko hegaztien artean. Horiei gehitu egin behar zaizkie Holandan atzemandako bost fokuak, Alemaniako laurak, Erresuma Batukoa eta Italiakoa.\nH5N8ren Europako fokuei buruzko albistea – ELIKA\nAurretiazko emaitzen arabera, birusa estu lotuta dago Asiako anduiekin eta orain arte sekuentziatu diren Europako birusekin.\nHegaztiek honako sintoma hauek izan zituzten: sintoma neurologikoak, sudur-isuria eta hilkortasun-tasa handitzea. Sintoma horiek susmarazi zuten gaixotasunaren presentzia. Gizentzeko 21.170 ahate dituen ustiategi intentsibo bat da, Bèkès eskualdean dagoena.\nUstiategiko hegazti guztiak hil behar izan dira, baita ustiategi kaltetuarekin kontaktua izan zuten inguruko hiru ustiategietako etxeko hegazti guztiak ere. Gainera, segurtasun-eremu bat eta zaintza-eremu bat ezarri dituzte. Horietan atzeko patioko hainbat abeletxe daude, eta guztira 18.000 animalia dituzte.\nMAGRAMAren arabera, gaur arte Espainian ez dago gaixotasunaren susmorik.\nH5N8 OPHGaren fokuari buruzko aurkezpena. Hungariako Nekazaritza Ministerioa – EE\nHungariako H5N8 OPHGaren inguruko albistea – RASVE\nH5N8 OPHG Europan sartzeko bideei buruzko albistea – ELIKA


Bilboko Aireportuaren Plan Zuzentzailea berrikusteko proposamena jendaurrean jarri da - Txorierri - Aikor.eus\nBilboko Aireportuaren Plan Zuzentzailea berrikusteko proposamena jendaurrean jarri da\nAikor aldizkaria 2020-02-05 14:39\nAbiazio Zibileko Zuzendaritza Nagusiak –Garraio, Mugikortasun eta Hiri Agenda Ministerioaren menpe dagoena– jendaurrean jarri ditu Iraunkortasunaren Txostena eta Bilboko Aireportuaren Plan Zuzentzailea berrikusteko proposamena. Herritarrek eta erakundeek 45 eguneko epea izango dute proposamena aztertzeko eta alegazioak aurkezteko.\nPlan Zuzentzailearen bidez, aireko zirkulazioari etorkizunean erantzuna emateko beharrezkoak izango diren azpiegitura berriak aurreikusten dira. Bilboko Aireportuaren Plan Zuzentzailearen proposamenean jaso diren egitasmoen artean hauek daude: aireontziak aparkatzeko plataforma handitzea, gaur egungo terminala birmoldatzea eta handitzea, bidaiarientzako aparkalekuak handitzea, bloke teknikoko eraikin berria egitea langileentzat, aire-kargako eremua aireportuaren iparraldera eramatea, aireportuaren hegoaldea berrantolatzea hegazkintza orokorreko eta exekutiboko bidaiarientzat eta zentral elektrikoa eta erregaien eremua handitzea. Egitasmoek eragina izango lituzkete hurrengo udalerri hauetan: Derio, Erandio, Loiu, Sondika eta Zamudio.\nIraunkortasunaren Txostena eta Bilboko Aireportuaren Plan Zuzentzailea berrikusteko proposamena Gobernuaren Bizkaiko Ordezkariordetzan (Bilbo) eta www.mitma.gob.es/el-ministerio/buscador-participacion-publica webgunean kontsultatu daitezke. Alegazioak aurkezteko azken eguna 2020ko apirilaren 14a izango da.


Zeliakoen dietak gabeziak ditu - Zientzia Kaiera\nGaixotasun zeliakoa glutenarekiko intolerantzia iraunkor bat da. Glutena jateak eragiten du, hau da, zereal batzuen irinak (batez ere, gari-irinak, baina baita ere zekalearenak eta garagarrarenak) dituen proteina batzuk. Gaixotasuna garatzeko, derrigorrezko faktoreak dira glutena eta gaixotasuna hartzeko joera genetikoa izatea. Glutenarekiko intolerantziak populazioaren % 1i eragiten dio eta egun gero eta ezagunagoa da. Teba González UPV/EHUko ikertzaileak zeliakoen dieta aztertu du osasunean eta bizi-kalitatean duen eragina zein den jakiteko.\n1. irudia: Zeliakoen elikadura osasuntsuago dela zabaldu bada ere sarritan, gabezia nabarmenak dituela ondorioztatu du ikerketa batek.\nElikagaien zientzian eta teknologian lizentziatu zen Teba González ikertzailea eta egun BioCruces Ikerketa Institutuko ikertzailea da. 2014an defendatu zuen doktorego-tesian zeliakoen glutenik gabeko dietak elikaduran dituen eraginak aztertu zituen. Haren ikerketaren lanak ondorioztatu du, gaixoen glutenik gabeko dietek gantz eta azukre gehiegi eta zuntz gutxiegi izaten dutela. Izan ere, ikertzaileak antzeman du gaixoek ohitura osasungarri batzuk alde batera uzteko joera dutela. Esaterako, nabaria da lekaleak, pasta, arroza, lehen platerak eta abar albo batera uzteko joera.\nIkertzailearen esanetan, “oro har, ez da atzeman alde aipagarririk garaierari, pisuari, nutrizio-egoerari eta abarri dagokienez aztertutako pazienteen eta konparazio-lan horretarako populazio orokorrean hautatutako kontrol-taldearen artean. Atzeman genuen, aldiz, dezenteko gabeziak dituela, oro har, zeliakoen elikadurak. Aldarrikatzen dugun nutrizio-oreka aztertuta (karbohidrato-portzentajea, % 50, gutxienik; proteinak, % 12 eta % 15 bitarte; gantzak, % 35 azpitik…), honetaz ohartu ginen: karbohidratoen lekua gantzek hartzen zuten, eta alderantziz” Teba Gonzálezek azaldu duenez, “zuntz gutxiegi kontsumitzen dutela ere ohartu ginen. Jaten duenaz asko arduratzen den talde bat izaki, deigarria egin zait; izan ere, zeliakoen elikadura hobea zelakoan nengoen”.\nIkerketa aurrera eramateko Gurutzetako Unibertsitate Ospitalean diagnostikatutako eta glutenik gabeko dieta egiten gutxienez 15 urte daramaten gaixo zeliakoak aztertu ditu Teba Gonzálezek. Gaixotasun zeliakoa diagnostikatutako 101 pazientek hartu zuten parte ikerketan, eta dietari, osasun-egoerari, glutenik gabeko dietarekiko atxikimenduari eta osasunarekin lotutako bizi-kalitateari buruzko zenbait galdetegi erabili ziren.\nIkerketaren egileak dioenez, emakume zeliakoek gizonek baino are zuntz gutxiago kontsumitzen dute; horrez gain, “gaixotasun zeliakoa duten emakumeen artean handiagoak ziren zink-, D bitamina- eta potasio-gabeziak gizonezko pazienteen artean baino”.\n2. irudia: Zeliakoek uneoro tentuz irakurri behar dute erosten dituzten produktuen ezaugarriak.\n‘Bizi-kalitatea’ atalean ere emakumeei buruzko datuak okerragoak dira gizonezkoenak baino. Gonzálezek dioenez, “emakumeak dira gaixotasun zeliakoa duten paziente gehienak; prebalentzia handiagoa du gaitz autoimmune horrek emakumeen artean gizonezkoen artean baino. Batez ere alor emozionalari eta sozialari eragiten die gaitzak: etengabe ibili behar du pazienteak elikaduraz arduratzen, ezin du jan besteek jaten dutena… Ezin du inoiz ahaztu gaixo bat dela, eta jaten duen bakoitzean begiratu behar du elikagaiak ‘kutsatuta’ ote dauden…”.\nBestalde, gogora ekarri digu ikertzaileak zeliakoek egoki elikatzeko izan ohi dituzten arazoak: “Etengabe jardun behar dute erosten dituzten jakien etiketei begiratzen, glutenik ba ote duten jakiteko… Alde horretatik, erraztu egin behar litzaieke bizimodua, oztopoak ezabatu. Kontsumitzen dituzten produktuen kontrola ere bermatu behar litzaieke, baina haiek garestitu gabe. Gaitz horrekin lotura duten profesionalek, berriz, dieta egoki bat jarraitzearen premia azpimarratu behar diete zeliakoei. Ongi trebatutako nutrizionistak behar dira, motibazio handikoak, eta pazienteek dieta jarraitzeaz ez ezik, beste honetaz ere arduratu behar dute: ahalik eta dietarik osoenak sustatzeaz, hots, patatak, arroza, pasta eta abar jan ditzaten esan behar diete pazienteei”.\nUPV/EHUko komunikazio bulegoa: Gabezia nabarmenak ditu zeliakoen dietak.\nGaiarekin lotuta dagoen bestelako informazio interesgarria\nZer da glutena? (Bideo laburra)\nDieta orekatu baten osagaiak (Bideo laburra)\nArgitalpen-data: 2015/10/12 · Atala: Dibulgazioa, EHUko ikerketa\nItsas estazio biologikoen historia eta kostaldeko bioaniztasunaren ikerketa\nUholde handiek migrazio handi bat eragin zuten Egipton\nTrantsizio ekologikoaren muinerako bidaia\nTratamendu zelularrak diabetesa tratatzeko\nDiabetes mellitus gaixotasun kroniko bat da, eta odolean azukre maila (glukosa) altua izatearen ondorioz sortzen da. Bada, gutxi gorabehera, helduen […]\nTítulo: Observando los polos. Una visión integral del conocimiento de las zonas polares y sobre las alteraciones que están sufriendo […]


Escrito el 31 de Julio de 2016 en vasco con un tamaño de 5,25 KB\n1- Nolako ondorioak ekarri zizkion gerrak euskarazko literaturgintzari?\nGerrak ondorio larriak ekarri zizkion Euskarazko literaturgintzari. Aurreko urteetan nabarmendutako idazle batzuk gerra garaian hil ziren. Zenbaitek presondegian egon behar izan zuten eta beste Batzuk, atzerrira joan behar izan ziren.\n2- Zeintzuk dira atzerriko literaturaren idazlerik esanguratsuenak. Aipatu hiu Idazle eta obra bana\nFrankismoak euskal literatura debekatu Zuenez, idazle asko herbesteratu ziren, hasieran Europara, beranduago Ameriketara. Idazle esanguratsuenen artean:\n-Telesforo Monzon. Urrundik poema (1945)\n-Jokin zaitegi. Goldaketan (1946)\n-Irazusta. Joañixio (1946)\n3- Zer da Euzko Gogoa? Zer da Eskualduna Iparraldean?\nZaitegik euskalgintzari egindako Ekarpenik aipagarriena izan zen Euzko Gogoa. 1950ean Guatemalan eratu, zuzendu Eta kaleratu zen kultur aldizkaria izan zen. Hainbat idazle erakarri zituen Proiektu hartara, adibidez, orixe.\nESKUALDUNA astean behin kaleratzen zen Aldizkaria izan zen, kutsu kontserbadore eta alemanzaleduna. Dena dela, honek Ez zuen aurrekoaren adinako estima izan, izan ere, haren zuzenariak “Arotzarenak” zenbait salaketa izan zituen, adibidez, nazismoarena.\n4- Pierres Lafitte euskal letren buruzagiak egindako lanak ugariak dira. Adierazi Garrantzitsuenak\nLafitte idazleak artikulu, liburuxka eta Liburu askoz osatutako bibliografia du:\n-Le basque et la littérature déxpression Basque (1942)\n-Grammaire basque (1944)\n5- Zein da gerraostean berton argitaratutako lehen liburua?\nDenboraldi frankistan igarotako euskal Errepresioa amaitu ondoren Mitxelenaren “Arantzazu euskal sinismenaren poema (1949) “ jotzen dugu argitaratutako lehen liburutzat.\n6- Orixeren “Euskaldunak” liburuaren ibilbidea eta gaia\nEuskaldunak poeman gerra garaia kontatzen Da. Hasiera batean poemak ez zuen arrakastarik izan jendeak ez zuelako nahi Gerra garaia berriz gogoratu, baina idazkera bikaina zuenez, gaur egun ere, Literatura ikertzaileak haren poema ikertzen ari dira, maisua ote zen Egiaztatzeko.\n7- Zein izan zen gerraosteko egoera Euskaltzaindia erakundearentzat? Noiz Berrantolatu zen?\nGerrako lurrikarak erasan nabarmena egin Zion Euskaltzaindiari; ofizialki desegin ez bazuten ere, 1950-1955 inguru arte Ez zen berrantolatzerik izan. Hemendik aurrera ordea, sarriago biltzen hasi Zen, eta eginkizunik garrantzitsuenetako bat idatzizko eta ahozko literatura Sustatzea izan zuen.\n8- Noiz/nork sortu zen Egan aldizkaria Eta zein helburu zuen? Noren gidaritzapean?\nEgan aldizkaria 1948an jaio zen Euskal Herriaren Adiskideen Elkarteak sortua. Elkarte horren eranskin literarioa izan Zen. 1954tik aurrera euskara hutsean kaleratzeari ekin zion, Antonio Arrue, Aingeru Irigarai eta Koldo Mitxelenaren gidaritzapean.\n9- Azaldu zer esan nahi duen “gerraosteko Urte latzak” unitate honen tituluak\nGerraosteko Garaia euskal literaturak errepresio garaiak bizi izan zituen eta oraindik ere, Gerraren ondorioak ageri ziren gizartean. Zenbait idazle fusilatuta, Kartzelaratuta eta beste hainbat atzerrian egon ziren. Gainera, XX.Mendearen Hasieran bultzaturiko hainbat lan eta egitasmo etenda geratu ziren.\n10. (90 or. Testua) Lotu Salbatore Mitxelenak salatzen duen egoera eta urte latzen Kontzeptua. Zein ahapalditan agertzen da batez ere?\nMitxelena da testu honen egilea. Zentzu Hertsian lehena ez bada ere, idazle honen “Arantzazu euskal-sinismenaren poema” Jotzen da gerraosteko bertoko lehen liburutzat, 1949an argitaratua.\nTestu hau, frankismoaren giroan idatzia Dago. Pinuak lizar, pago, intxaur, gaztain eta haritzak ordezkatu dituen Moduan, erdarak euskara ordezkatu du. Gerra garaian aurreko urteetan Nabarmendutako idazle batzuk hil ziren, zenbaitek presondegian egon behar izan Zuten, eta beste batzuek atzerriko bidaiari heldu zioten. Gerrak ondorio gogorra Izan zituen euskal literaturan, beraz, eta hamabost urteetan lehortea izan zen Euskal literaturetan, 1945.\nurte ingurura arte.\n6. Ahapaldian agertzen da batez ere\nGerraosteko poesia Gerra aurreko euskaltzaleak Euskarazko saiakera XX mendean idazleak Gerra aurreko erakundeak eta Euskal literatura elizaburu Gerraostea euskal literatura Gerra aurreko euskal erakundeak


BLACK REBEL MOTORCYCLE CLUB ETA BESTE BOST TALDE GEHITUKO ZAIZKIO BILBAO BBK LIVE JAIALDIARI – Bilbao Kultura\nHome » Berriak » Bilbao Kultura @eu » BLACK REBEL MOTORCYCLE CLUB ETA BESTE BOST TALDE GEHITUKO ZAIZKIO BILBAO BBK LIVE JAIALDIARI\nBLACK REBEL MOTORCYCLE CLUB ETA BESTE BOST TALDE GEHITUKO ZAIZKIO BILBAO BBK LIVE JAIALDIARI\nGaur iragarritako artistek osatuko dute zerrenda: Vintage Trouble, James Bay, Catfish And The Bottlemen, Marmozets eta Bear’s Den\nBilbao BBK Live jaialdiaren musikarien zerrendan sartu berri diren taldeen artean Black Rebel Motorcycle Club kaliforniarrak dira talde nagusia; horrekin batera, Vintage Trouble, James Bay, Catfish And The Bottlemen, Marmozets eta Bear’s Den taldeek ere parte hartuko dute. Bilboko rock hitzordu handiak formatu handiko jaialdirik onenaren saria jaso berri du Fest sarietan. Jaialdia uztailaren 9an, 10ean eta 11n egingo da Kobetamendiko zelaietan, eta, besteak beste, nazioarteko izar hauek eskainiko dituzte emanaldiak: Muse, Mumford & Sons, The Jesus and Mari Chain, Ben Harper eta Counting Crows.\nBlack Rebel Motorcycle Club (BRMC siglak ere ospetsuak dira) taldeak Marlon Brando protagonista duen Basatia filmeko motor zaleen taldetik hartu du izena. Garage rock estiloko talde hau 1998an sortu zen San Franciscon (Kalifornia), eta The Strokes edo Kings of Leon taldeak hartzen dituen “New Rock Revolution” etiketatik berehala urrundu zen. 1999an “demo” bat argitaratu zuten eta Noel Gallagaher (Oasis) musikariaren arreta bereganatu zuten bere zigiluan sartzeko; azkenean, ordea, taldeak bere lehen diskoa multinazional batekin editatu zuen, izen berberarekin, 2001. urtean. Bi urte geroago, Take Them on, on Your Own lana argitaratu zuten, eta, ondoren, Howl (2005), Aleen Ginsberg poetari keinu bat eginez eta Americana generoa aldatuz; Baby 81 lana, noise rock estilora itzuliz. Disko horien atzetik, Effects of 333 (2008), Beat the Devil’s Tattoo (2010), arrakasta komertzial handiena, eta zazpigarren lana, Specter at the Feast (2013), lanak argitaratu zituzten.\nTaldea Leah Shapir bateria jotzaileak eta Peter Hayes eta Robert Turner musikariek osatzen dute; azken bi horiek BRMC osatu zuten beste talde batzuetan bereizita jardun ondoren. Taldearen eraginen artean daude Iggy Pop and the Stooges eta The Ramones taldeak nahiz talde britainiarrak, hala nola The Jesus & Mary Chain. Hain zuzen, azken hori ere izango da jaialdian.\nKaliforniatik dator, baita ere, Vintage Trouble taldea, Hollywooden sortua 2010ean. Gaur egun, estudioko disko bakarra dute, The Bomb Shelter Sessions (2011), eta 1950eko eta 1960ko hamarkadatako blues eta rock estiloei begirada bat eskaintzen diete, hainbat talderen eraginekin, hala nola The Rolling Stones, Otis Redding edo Ray Charles. Diskoa atera ondoren, hiriko klub txikietan jotzetik The Rolling Stones taldearen sarrerako banda izatera pasa ziren Hyde Park parkean, eta Ameriketako Estatu Batuetatik bira bat egin zuten The Who taldearekin. Musika kritikak esan duenez, James Brown Led Zeppelin taldearen lanak jotzen entzutea bezalakoa da. Indar handiko taldea da eta hala erakutsiko du Kobetamendiko publikoaren aurrean.\nJames Bay kantautore eta gitarrista britainiarra da eta 23 urte ditu. Musika ikaslea izan zen, eta 2013an argitaratu zuten lehengo EPa, In The Dark of Morning. Urtebete geroago, Let It Go singlea Erresuma Batuko zerrendetako lehen ehun lanen artean kokatu zen, eta musika ospe handia lortu du herrialde horretan. Gainera, 2015eko Brit Critics Choice sari ospetsua irabazi zuen; hain justu ere, hainbat artistaren ibilbidearen abiapuntua izan da sari hori, Adele edo Florence & The Machine musikariena kasu.\nCatfish And The Bottlemen Galeseko indie rock talde bat da, 2010ean sortua. Lehenengo emanaldietan The Beatles taldearen bertsioak interpretatzen zituzten, baina handik gutxira estilo propioa bilatzen hasi ziren, eta ezagun egiteko taktika oso berezia erabili zuten. Sarrerarik gabe geratutako jende asko zegoen rock talde handien kontzertuak baliatzen zituzten eurek bat-batean jotzeko kontzertu eremutik hurbil edo aparkalekuan, eta, horrela, publiko handia egotea bermatzen zuten. Lehenengo diskoa, The Balcony (2014), zuzenean sartu zen Britainia Handiko zerrendako 10. postura.\nMacIntyre eta Bottomley anaiek osatzen dute Marmozets punk rock bosteko britainiarra. 2011n debutatu zuten, adinez nagusi izatera iritsitakoan, taldeak berak ekoitzitako Passive Agressive EParekin. 2013an, Erresuma Batuko talde berri onena izendatu zuen Kerrang! aldizkari espezializatuak. 2014. urtearen amaiera aldera, estudioko lehen diskoa argitaratu zuten: The Weird and Wonderful Marmozets. Talentu berriak aurkitzeko gogoz dagoen musika kritikaren arreta piztu zuen diskoak.\nBear’s Den da jaialdiari gaur gehitu zaion azken taldea. Londreseko folk talde alternatibo bat da eta urrian argitaratu zuten Islands lehen diskoa Communion Records zigilu independentearekin. Zigilu hori Bear’s Den taldeko kideetako batek eta Ben Lovett musikariak sortu zuten. Hain zuzen, Mumford & Sons taldeko kidea da Ben Lovett, eta talde hori entzuteko aukera ere izango da Kobetamendin.\nBILBAO BBK LIVE 2015 – 10. urteurrena\nUztailaren 9tik 11ra\n… eta baieztatzeke dauden artista gehiago.\n← BIDEBARRIETA KULTURGUNEAK PEDRO GARCÍA AGUADOREN ETA FRANCISCO CASTAÑO MENAREN “APRENDER A EDUCAR” LIBURUAREN AURKEZPEN EKITALDIA JASOKO DU OSTIRAL HONETAN\nBILBAOESZENAK, IRRATI-ANTZERKI IKASTARO INTENTSIBORAKO IZENA EMATEKO EPEA ZABALDU DU. IKASTAROA EUSKARAZ IZANGO DA, ETA ANTZEZLEEI, ESATARIEI, MUSIKARIEI, TEKNIKARIEI ETA GIDOILARIEI ZUZENDUTA EGONGO DA →


Desiragarria eta posiblea - - Zarauzkohitza.eus\nDesiragarria eta posiblea\nSamara Velte 2021-02-12 00:00\nNabarmentzeko bi albiste azkenaldian: otsailaren 4an, Hagako Auzitegiak gerra krimenengatik epaitu zuen Dominic Ongwen, Ugandako LRA armadako komandantea. Hilketak, torturak, adingabeen bahiketak eta bortxaketak daude leporatzen zaizkion 70 delituen artean. Haren defentsak argudiatu du, baina, Ongwen bera ere gerraren biktima dela: haurra zela bahitu zutela LRAkoek, eta indarrez moldatu zutela euren mundura, gerrako jauntxo bihurtzeraino.\nBigarren albistea, bost egun lehenago: Kolonbiako Bakerako Justizia Bereziak antzeko delitu-zerrenda baten arduradun jo zituen FARCeko agintariak. Karguak ukatuz gero, hogeina urteko espetxe zigorra jaso dezakete; aldiz, aitortuz gero, 5 eta 8 urte arteko etxeko atxiloaldia bete beharko dute, eta gizarte lanak egin. Akusatuek esan dute prest daudela neurriak onartzeko, «biktimen erreparazioaren» izenean.\nGatazka handiei buruzko hainbat galdera etiko zabaltzen dituzte bi albisteok, nork zer epaitu behar lukeen alde batera utzita (zerbaitengatik leporatzen zaio Hagari munduko «pobreen auzitegia» izatea): zein zigor eskatzea ote den desiragarri, zer egoki eta zer posible egoera bakoitzean. Pentsaera punitibistak, tripetatik mintzo zaigunak, dio zigor justu batek eragindako kaltearen adinako sufrimendua eragin behar liokeela egileari; batzuentzat hori izan daiteke desiragarri. Baina agian, dimentsio indibidual oro gainditu duten gatazketatik ateratzeko, eskaera horiek ez dira egokienak. Egindako kaltea aitortzea bada helburua, egileentzako kostu pertsonal handiegia dakarten zigor eskaerek kale itsu batera eramango gaituzte, inor ez delako halako prozesu batean inplikatuko baldintza horietan. Eta, ziurrenik, desio horietako batzuk ez dira posible ere: eskaera gisara, absurdoa da talde bati bere izateko arrazoia kuestiona dezan exijitzea. Aurrera egin nahi duenak, besterik desiratu arren, badaki hori.


peru – Aukeran, nahiago ez\nAitor, Peru eta Mikel Pierre San Martin-en.\nPosted bygaraolaza 2009-03-09 Posted inSailkatu gabeaLaburpen hitzak:peruLeave a comment on Peru eskiatzen\nLili lehen aldiz irristatu da Txuri Urdinen; eta 25 urte pasa dira ni azkena pistara sartu nintzenetik, ufff! Aupa Lili!\nPosted bygaraolaza 2008-06-17 Posted inSailkatu gabeaLaburpen hitzak:lili,peruErantzun 1 Txuri Urdinen sarreran\nLili eta Peru ikastolako jaialdian\nhttp://vimeo.com/moogaloop.swf?clip_id=1153267&server=vimeo.com&show_title=0&show_byline=1&show_portrait=0&color=00ADEF&fullscreen=1Lili Jakintza jaia 2008 from Manterola-Fernandez familia on Vimeo.Goizean kirol-saioan. Saku-karrera eta lokotx bilketa.Makilatzen.Pantera Arrosa. Lili bideoan. Paularekin. Naroarekin.Begoña andereinoa.Iñigoren aurrean. Iñakik ateratako argazkiak.Zuolin, dantza-bikotea. Lili, eguerditako musika tailerrekoen jaialdian.Itxas belarra da Lili, Unai eta besteekin batera. Mauka oridunak berriz gosetuta dabiltzan arrainak.\nPosted bygaraolaza 2008-06-11 Posted inSailkatu gabeaLaburpen hitzak:eta,lili,peruLeave a comment on Lili eta Peru ikastolako jaialdian\nBizar zuri iristen da urtarrilaren 4ean. Ez dut ohitura hori inguruko herrietan ezagutzen. Erregeentzat gutunak jasotzera etortzen da Getarira. Erregeak San Anton menditik jaisten dira. Aurten hiru zaldi zuritan etorri dira. Zein baino zein dotoreago. Udaletxean ikastolako haurrak jaiotza, benetako haurrarekin eta garai hartako lanbide desberdinak irudikatzen dituzte (arropa-garbitzailea, okina, artzaina…). BaltasarEz dirudien arren LiliIrakurtzen jarraitu “Erregeak Getarian”\nPosted bygaraolaza 2008-01-06 Posted inSailkatu gabeaLaburpen hitzak:lili,peruLeave a comment on Erregeak Getarian\nJakintzako Gabon kantariak\nUrtero Ikastolatik ohar bat zabaltzen dute: “abenduaren 24ean 11:30etan Eliz plazatik Matia kalean zehar kantuan doazenean, mesedez guraso eta enparauak espaloitik joan daitezela”.Sekula ez da betetzen. Argazki makina eta bideo berriena nork duen lehiaketa dirudi. Espaloian gaudenok ez dugu haurra ikusteko paradarik izaten bidean dauden bizkar-hormak ez digute uzten eta. Etxetik irten aurretik. Ezetz asmatuIrakurtzen jarraitu “Jakintzako Gabon kantariak”\nPosted bygaraolaza 2007-12-24 Posted inSailkatu gabeaLaburpen hitzak:lili,peruLeave a comment on Jakintzako Gabon kantariak\nPeruren lehen bibolin kontzertua\nBost kide dira taldean. Aurten bigarren urtea du Peruk. Abesti bana eta denen artean jotako beste batek osatu zuten kontzertua. Hona hemen egitaraua: Ander Zabalza (Song of the wind); Maria Fossati (O Come Little Children), Julene Sanchez (Go Tell Aunt Rhody), Peru Manterola (O Come Little Children, Mariak bezala) eta Julen Kruzelegi (May song). Gero,Irakurtzen jarraitu “Peruren lehen bibolin kontzertua”\nPosted bygaraolaza 2007-12-19 Posted inSailkatu gabeaLaburpen hitzak:peruLeave a comment on Peruren lehen bibolin kontzertua\nAurtengo azkenengo partida izan da. Lehen Hezkuntza 4. mailako azkena ere bai. 9 urte ditu.Oso partida mugitua, interesgarria eta borrokatua izan da. Derbia gainera. Enpatean bukatu dute eta desenpatea egin dute. Oso gustura ikusi dut. Zuk ere ikusi nahi baduzu, hona hemen Peruk jokatu duen lehen zatia. 11 zenbakiduna da Peru. Bere kideak (horiz daudenak)Irakurtzen jarraitu “Peru saskibaloian”\nPosted bygaraolaza 2007-12-15 Posted inSailkatu gabeaLaburpen hitzak:peruLeave a comment on Peru saskibaloian\nKimikaria izan nahi duela aitortu zidan pasa den astean Peruk. Orain hilabete galdetu nion ea bazekien handitan zer izan nahi duen eta ezetz erantzun zidan. Orain egun batzuk, zeharka, beste gairen bat ahotan, egin zidan aitorpena. Polita ateraldia. Interesgarria lanbidea, interesgarria hobbya. Natur zientziak, animaliak… oso gustuko ditu. Lortuko ote du une honetan duen asmoa!Irakurtzen jarraitu “KIMIKARIA”\nPosted bygaraolaza 2007-06-06 Posted inSailkatu gabeaLaburpen hitzak:peruLeave a comment on KIMIKARIA\nPeru eta bere lagunak\nOhitura hartu dute ikastolatik irten ondoren txandaka lauretako baten etxera joan eta ordenagailuan jolasteko.Egun honetan gure etxea bihurtu zen gotorleku. Ion, Manex, Peru eta Lorea.Ordenagailuaz gain beste jostailuekin ere aritzen dira horratio! 9 urte dituzte eta taldeko neska bakarrak osatutako da goiko eszenatokia. Ikusi behean gelan zuen kokapena!\nPosted bygaraolaza 2007-05-25 Posted inSailkatu gabeaLaburpen hitzak:peruLeave a comment on Peru eta bere lagunak\nIñaki Eraunzetamurgil artistak ateratako argazki interesgarriak jarri nahi ditut hemen.Apirilaren 22an Txindokin,Luis gorakoan ondo. Berakoan kostata! Nunca mais! Astelehenean minak ahaztu ditu. Luistxo eta bere balentriak!Peru primeran ibili da. Lehenetakoa iristen eta abiada hartuta jeitsieran. Gure ahuntz ederra!Iruhaundi mendian otsailean. Nafarroan. Gogorra. Peruri botak busti zitzaizkion eta jeitsieran komeri asko izan zituen gaxuak!Stonehen, baina IratinIrakurtzen jarraitu “2007 mendia”\nPosted bygaraolaza 2007-04-21 Posted inSailkatu gabeaLaburpen hitzak:luis,peruLeave a comment on 2007 mendia


Epaileak hasieratik esku hartuko du legez kanpoko deskargak errazten dituzten web orriak ixteko prozesuan | Consumer\nEpaileak hasieratik esku hartuko du legez kanpoko deskargak errazten dituzten web orriak ixteko prozesuan\nWeb atari bateko arduradunak ez dira identifikatuko baimen judizialik gabe\narabera: Asteartea, 2011ko urtarrilaren 25a\nGobernu zentralak eta PP eta CiU alderdiek akordioa lortu dute Senatuan zuzenketa bat hitzartzeko Ekonomia Jasangarriaren Lege Proiektuaren azken xedapenetako bigarrenari. Zuzenketa horrek Interneteko deskargen erregulazioa aipatzen du, “Sinde Legea” izenekoa, eta sarean “pirateria” ezabatzea du helburu. Zuzenketan jasotako xedapen nagusiak dio epaileak hasieratik esku hartuko duela legez kanpoko deskargak errazten dituzten web orriak ixteko prozesuan.\nÁngeles González-Sinde Kultura ministroak adierazi zuen zuzenketa-proposamenean ez dagoela funtsezko aldaketarik, eta mantendu egiten dela prozedura misto administratibo-judiziala. Esku-hartze judiziala aldatzen da web orri erantzulearen identifikazioan: prozesuaren hasierako fasean epaile batek baimendu behar du edo ez egile-eskubideak urratzearen ustezko erantzulearen identifikazioa, hau da, atari bateko arduradun bat ere ez da identifikatuko baimen judizialik gabe.\nMagistratuak esku hartuko du Jabetza Intelektualaren Batzordeak salaketa bat jasotzen duenean eta datuak eskatzen dituenean, hala nola, baimendu gabeko edukiak zerbitzatzen dituen domeinuaren arduraduna nor den, zenbat erabiltzaile dituen eta parteei buruzko beste informazio konfidentzial batzuk, hasierako kalkuluen arabera gutxienez 17 egun iraun dezakeen prozedura batean agertu beharko direnak.\nJabetza Intelektualaren Batzordeak bi atal izanen ditu. Lehenengoak bitartekaritza- eta arbitraje-lanak egingo ditu, eta bigarrenak, berriz, “Kultura Ministerioaren eskumenen esparruan, jabetza intelektualaren eskubideak babestuko ditu, informazio-gizarteko zerbitzuen arduradunek eskubide horiek urratu ez ditzaten, Informazioaren Gizartearen Zerbitzuei eta Merkataritza Elektronikoari buruzko uztailaren 11ko 34/2002 Legearen 8. artikuluan eta harekin bat datozenetan aurreikusitako moduan”.\nBigarren atalak neurriak hartuko ditu zerbitzu baten prestazioa eteteko edo zerbitzu hori kentzeko, jabetza intelektualeko eskubideak urratzen dituenean “baldin eta zerbitzu-emaileak, zuzenean edo zeharka, irabazi-asmorik badu edo ondare-kaltea eragin badu edo eragin badezake”. Hala ere, neurri horiek hartu baino lehen, aldez aurretik jakinaraziko du, 48 orduko epean, borondatez erretiratzeko edo bertan behera uzteko eskatzeko “edo, hala badagokio, alegazioak egiteko eta egoki iritzitako frogak proposatzeko”. Nolanahi ere, zehapen neurriak betearazteko, aldez aurreko baimen judiziala beharko da.\nBestalde, González-Sindek jakinarazi zuen aurkeztutako zuzenketan atal bat sartu dela, kanon digitalaren erregulazioa aldatzeko hiru hilabeteko epea ezartzen duena. Errege dekretu bidez eginen da. Ministroak nabarmendu zuen legeak ez duela kentzen, Europar Batasuneko Zuzentaraua aplikatuz. Hala ere, Europako Auzitegiak horri buruz eman berri duen epaiaren arabera aldatuko da.\ndeskargak eskubide egile identificación-eu kanon digital


Martxan da 'Bizilabe', zientziarekiko eta teknologiarekiko interesa eta motibazioa butzatzeko gunea -\n24/10/2019 Bea Ansola Garate\tUtzi iruzkin bat\nElgoibarko Bizilaben eskolaz kanpoko programa izango da urritik aurrera eta ikasturte osorako. Gazteek, nahi duten edo irudikatzen duten proiektu teknologikoa eraiki ahal izango dute, arloko profesionalen eta adituen laguntzarekin.\nUrriaren 4an egin zuten lehenengo tailer teknologikoa, Makina-Erremintaren Museoan, eta 11 eta 14 urte arteko gazteek parte hartu zuten bertan. Ikasleak bi taldetan banatuta ari dira eta bariku honetan ere elkartuko dira, museoan: 2008-2009. urteetan jaiotakoak, 17:00etatik 18:30era elkartuko dira, eta 2006-2007. urteetan jaiotakoak, 18:30etik 20:00etara.\nIkasturte osorako programa da Bizilabe eta bigarren taldean oraindik badago ikasle gehiagorentzako lekua (Sartu hemen izena emateko). Lehen taldean plaza guztiak beteta daude.\nAurreko sarreraAitzinako ogibideen erakustaldia eta tailerrak urriaren 6anHurrengo sarreraorain diseinua! euskadi eta industria erakusketa Tabakaleran


Ukrainak eta Moldaviak EBn sartzeko hautagai estatusa jaso dute | Mundua | Berria\nVon der Leyen eta Zelenski, Kieven, iragan apirilean. EFE Tamaina handiagoan ikusi\nMikel O. Iribar - Ander Perez Zala -\n2022ko ekainak 23 09:19\nEB Europako Batasuneko estatu kideetako agintariek pausoa eman dute, Errusiak inbasioa hasi eta lau hilabete ingurura: Ukrainari EBn sartzeko hautagai estatusa eman diote, baita Moldaviari ere. «Akordioa. Europar Kontseiluak oraintxe erabaki du Ukrainari eta Moldaviari hautagai estatusa ematea. Une historiko bat da. Gure etorkizuna elkartuta dago», idatzi du Charles Michel Europar Kontseiluko presidenteak Twitter sare sozialean.\nTalde komunitarioaren erabakiak poza eragin du Ukrainan, eta hori adierazi du Volodimir Zelenski herrialdeko horretako presidenteak: «Erabakia historikoa da. Ukrainaren etorkizuna EBn dago». Hautagai estatusa jasotzeko prozesua luzea izaten da, baina EBko estatu kideetako agintariek azkartzea erabaki dute, eta horren ondorio da gaurko erabakia.\nCongratulations @ZelenskyyUa and @sandumaiamd and the people of Ukraine ðÂÂÂÂÂÂÂÂÂÂºðÂÂÂÂÂÂÂÂÂÂ¦ and ðÂÂÂÂÂÂÂÂÂÂ²ðÂÂÂÂÂÂÂÂÂÂ©\nErabakiaren berri emateko agerraldian, Ursula von der Leyen Europako Batzordeko presidentea ere pozik agertu da, baina Ukrainari oroitarazi dio «etxeko lan asko» dituela egiteko estatu kide bilakatu aurretik. «Ezin da itxaropen keinu hobeagorik izan Ukrainako, Moldaviako eta Georgiako herritarrentzat garai zail hauetan», adierazi du Von der Leyenek —Georgiak, oraingoz, ez du hautagai estatusa jaso—.\nUkrainako Gobernuak otsailaren 29an aurkeztu zuen talde komunitarioan sartzeko eskaria; zehazki, Errusiak Ukrainaren inbasioa hasi eta bost egunera. Kievi bonbaz eraso egin ziotenean, Ukraina talde komunitariora «berehala atxikitzeko» eskatu zuen Volodimir Zelenski presidenteak, «prozedura berezi baten bidez».\nEBko hamar bat estaturen hasierako erantzuna ezezkoa izan bazen ere, aurkako jarrerak zertxobait leundu dira asteotan, nahiz eta Ukrainaren atxikimendu prozesuak luze joko duen. Izan ere, Bruselak «zenbait baldintza demokratiko» ezarri dizkio Zelenski buru duen gobernuari; hala nola justizia kontseilariak izendatzea, ustelkeriaren aurkako agentzia operatibo bat izatea, eta oligarken aurkako legea edukitzea.\nUkraina 2004ko Iraultza Laranjatik ari da EBrekin bat egin nahian, eta are gehiago 2013ko eta 2014ko Euromaidango protestetatik, Viktor Janukovitx Kremlinen aldeko presidentea kargutik kendu zutenetik, talde komunitarioarekin elkartze akordioa sinatzeari uko egin ondoren.\nKiev eta Chisinau EBko hautagaitza zerrendan sartu diren arren, Georgia hautagai estatusa jasotzeko «egiturazko erreformak» egiteko zain dago, «baldintza batzuk bete behar baititu», Von der Leyenen arabera.\nUkrainari eta Moldaviari buruzko erabakia alde batera utzita, Mendebaldeko Balkanetako sei herrialdeetako —Albania, Bosnia eta Herzegovina, Ipar Mazedonia, Kosovo, Montenegro eta Serbia— agintariek etsipena azaldu dute gaur, Europar Kontseiluarekin batzartu ostean.\nSeiek EBn sartzeko hautagaitza prozesuan urratsak egiteko eskatu zioten, «Europaren bihotza» direla iritzita. Negoziazioak, baina, geldirik daude, ez aurrera ez atzera. «Kolpe gogorra izan da EBren sinesgarritasunarentzat», Ipar Mazedoniako lehen ministro Dimitar Kovacevskiren esanetan.\nHain zuzen, Bulgariak oztopatzen die Ipar Mazedoniari eta Albaniari EBko sarrera, lotura historiko eta linguistikoak gorabehera. Albaniako lehen ministro Eda Ramak «lotsagarritzat» jo du Sofiak, NATO Ipar Atlantikoko Itunaren Erakundeko kideak, aliantza militarreko beste bi kideren —Ipar Mazedoniaren eta Albaniaren— ikuspegi komunitarioa «zokoratzea», EBko gainerako kideen «ezintasunaren» aurrean.\nEuropar Kontseiluko presidenteak, berriz, adierazi du talde komunitarioak «borondate politikoa» duela prozesua «biziberritzeko». Bulgariak ezarria duen betoari dagokionez, espero du Ipar Mazedoniako, Albaniako eta Bulgariako agintariek «berehala» ekingo diotela solasari. Ostera, Bulgariako presidente Kiril Petkovek gogorarazi zuen erabakia ez duela gobernuak hartuko, parlamentuak baizik.


internet sarrera by KOLDO MITXELENA - issuu\nInternet mundu osoko ordenagailuz osatutako sare handi bat da, elkarrekin konektatuta daudelarik:\nTelefono-lineak dira nagusiki konexioa egiteko erabiltzen direnak (konexio arrunta lortzeko edo ADSL konexioa, askoz ere azkarragoa). Baina, egon badaude beste era batzuk, adibidez, satelite bidezko konexioak, uhin bidezkoak (WIFI), kable edo zuntz optiko bidezkoak,...)\nEgian esan, telefono-sarea bezalakoa da, zeina mundu osoko telefonoz osatutako sare handi bat den, elkarrekin konektatuta daudelarik. Aurreko irudian ordenagailuak telefonoak direla imajintau besterik ez dugu egin behar telefono-sare gisa ezagutzen duguna edukitzeko.\nHorrela, gure ordenagailutik zera egin dezakegu, besteak beste: • Beste ordenagailu informazioa ikusi.\nAdibidez, Koldo Mitxelena institutuaren webguneak duen informazio guztia Logroñon dagoen ordenadore zerbitzari batean dago, eta munduko edozein lekutatik www.koldomitxelena.net webgunea ikusi ahalizateko ordenadore horretara jo behar dugu.\nHoni WEBa deitzen diogu.\n• Mezuak, dokumentuak, argazkiak, bideoak, musika, eta abar bidali beste pertsona bati. Honi POSTA ELEKTRONIKOa deitzen diogu. • Mundu osoko pertsonekin “zuzen-zuzenean hitz egin”. Honi IRCa edo TXATa deitzen diogu (pertsona ezezagunekin hitz egiten badugu) edo BEREHALAKO MEZULARITZA (pertsona ezagunekin hitz eginez gero).\nIkus dezagun zelan funtzionatzen duen Internetek: Lehen Internet telefono-sarea bezalakoa dela esan dugu. Gure telefonoa ordenagailu bat dela imajinatu besterik ez dugu egin behar Internet edukitzeko. Munduko edozein telefonok zenbaki bakarra dauka: 00 XXXX XXX XXXXXXX\n00 39 06 5089536\nBezero-zenbakia Probintziako adierazgarria Estatuko adierazgarria Nazioarteko deia\nBezero-zenbakia Erroma Italia Nazioarteko deia\nInterneti konektatuta dagoen ordenagailu bakoitzak ere badauka zenbaki bakarra (formatua ezberdina bada ere). Zenbaki horri IP helbidea deitzen zaio eta 0 eta 255 arteko 4 zenbakiz osatuta dago; adibidez... 223.158.069.192\nAdibide gisa, hona hemen zer gertatzen den posta elektroniko mezu bat bidaltzen denean: • • • •\nJONek mezu bat bidali nahi dio NAIARAri. JONek EUSKALNET hornitzailea (EUSKALTEL enpresakoa) erabiltzen du. NAIARAk TERRA hornitzailea erabiltzen du. JONek posta elektroniko programa baten bidez, esaterako, Microsoft Outlook, idatzi behar du bere mezua. • Behin mezua idatzita, JONek, bere hornitzailea erabiliz, hau da, EUSKALNET, Internetekiko konexioa egingo du eta mezua aipatutako hornitzaileari bidaliko dio. • JONek Internetekiko konexioa bukatu ahal du. • JONen hornitzaileak, EUSKALNETek, NAIARArenari, TERRAri, bidaliko dio mezua. • Mezu hau segurtasun osoz iritsiko zaio jasotzaileari. Izan ere, hornitzaileen ordenagailuak, lehentxeago aipatu dugun legez, beti daude piztuta. • Bidalketa hau ez da zuzena izaten; izan ere, normalean ez dago komunikazio linea zuzena hornitzaile bien artean. Hau dela eta mezuak hornitzailerik hornitzaile bidaiatzen du egokia aurkitu arte. • NAIARAk ea posta elektroniko mezuren bat daukan ikusi nahi duenean, egin behar duen gauza bakarra zera da: bere posta elektroniko programa martxan jarri, esaterako, Microsoft Outlook, bere hornitzailearekin konektatu, TERRArekin, eta beronek iritsi zaizkion mezuak bidaliko dizkio.\nIkus dezagun hau guztia era grafikoan: Jon mezua idazten ari da Jonek bere Internet hornitzailearekin egiten du konexioa eta mezua bidaltzen dio Mezua bidalia izan da dagoeneko eta Jonek Internetekiko konexioa bukatzen du Jonen hornitzaileak Naiararen hornitzaileari bidaltzen dio mezua Mezua bidalia izan da dagoeneko hornitzaile batetik bestera Mezua Naiararen hornitzailean jarraituko du gordeta beronek hornitzailearekin konektatu arte. Hori egin ostean konexioa egin zuen azken alditik iritsitako mezuak bidaliko dizkio hornitzaileak Naiarari\nJon Jonen hornitzailea EUSKALNET\nTelefono-lineak transmititzeko erabiliak\nNaiararen hornitzailea TERRA\nNaiarak bere Internet hornitzailearekin egiten du konexioa Bere hornitzaikeak mezu bat daukala esaten dio eta bidaltzen dio Mezua bidalia izan da dagoeneko eta Naiarak konexioa bukatzen du Dagoeneko Naiarak mezua irakurri dezake zeina gordeta dagoen bere ordenagailuan\nBeraz, Interneten lan egin ahal izateko zera behar dugu: • Ordenagailua. • Konexio-linea (telofono-linea arrunta, ADSLa, zuntz optikoa,...). • Modem-a (edo Router-a). Ordenagailua eta konexio-linea konektatzen dituen gailua. Gailu hau ordenagailu barruan (barruko modem-a), edo kanpoan (kanpoko modem-a) egon daiteke.\n• Internet Zerbitzu-Hornitzailea (ISP, Internet Service Provider). • Internet Zerbitzu-Hornitzaile honek Internetera sarrera-kontua eskainiko digu, hau da, Interneten sartu ahal izateko ezinbestekoak diren zenbait datu emango dizkigu: aipatutako hornitzailearekin konektatzeko konexiodatuak (esaterako, telefono-zenbakia telefono-linea erabiliz gero), erabiltzailearen izena, pasahitza, gure posta elektroniko helbidea, e.a. • Datu hauek guztiak hornitzaileak, CD-ROM baten bitartez, bidaltzen digun programa baten bidez sartu behar ditugu. • Internet Zerbitzu-Hornitzaile batzuk: Euskaltel, Telefonica ... • Datu hauek behin sartuta, Interneten sartu nahi dugun bakoitzean erabiltzen dugun programa (Internet Explorer, Firefox, Navigator, e.a.) martxan jarri besterik ez dugu egin behar. Horrela konexioa automatikoki egiten da.\nInterneten gehien erabiltzen diren hiru zerbitzuak, baina ez bakarrak, honako hauek dira: • WEBa. • Dokumentuak irakurtzeko, musika entzuteko, bideoak ikusteko, erosketak egiteko, inkestetan parte hartzeko, edozein produkturen berri emateko, fitxategiak gure ordenagailura ekartzeko (jolasak, musika,...), eta abarretarako erabiltzen da. • Zerbitzu hau erabiltzeko Internet Explorer, Firefox, Navigator edo antzeko programak erabiltzen dira. • WEB barruan ikusten duguna WEB orrialdeak dira eta WEB orrialde bat ikusi ahal izateko bere helbidea ezagutu behar dugu, zeinak honako formatu hau daukan:\nhttp://www.???????.??? • Normalean ez da beharrezkoa http:// idaztea. • Zenbait WEB helbideren adibideak: www.eitb.com, www.inforbh.com, www.hezkuntza.net, e.a.\n• POSTA ELEKTRONIKOa. • Beste pertsona batzuei mezuak, dokumentuak, eta abar bidaltzeko erabiltzen da. • Zerbitzu hau erabiltzeko Outlook programa erabiltzen da edo Web baten bidez (Hotmail, Yahoo). • Beste pertsona batzuei mezuak bidaltzeko beraien posta elektroniko helbideak jakin behar ditugu, zeinek honako formatu hau daukaten:\n????????@????????.??? • Zenbait POSTA ELEKTRONIKO helbideren adibideak: mikelaingeru@euskalerria.org, iarrasate@euskalnet.net, e.a.\n• IRCa edo CHATa eta BEREHALAKO MEZULARITZA. • Beste pertsona batzuekin “zuzen-zuzenean hitz egiteko” erabiltzen da. • Chata erabiltzeko ez dago programa jakin bat; berehalako mezularitza erabiltzeko MSN Messenger, Yahoo Messenger edo antzeko programak erabiltzen dira.